open-index/open-wikipedia-markdown huggingface dataset:
সাবিত্ৰী – এক প্ৰেম কাহানী

*সাবিত্ৰী* হৈছে ভাৰতীয় কাল্পনিক নাটকৰ দূৰদৰ্শন ধাৰাবাহিক৷ এই ধাৰাবাহিকখন ২০১৩ চনৰ ১৮ ফেব্ৰুৱাৰীৰ পৰা ২০১৩ চনৰ ৪ অক্টোবৰলৈকে লাইফ অ'কেত প্ৰচাৰিত হৈছিল। ধাৰাবাহিকখনৰ প্ৰাৰম্ভিক সহ-প্ৰযোজক আছিল ফিল্ম ফাৰ্ম ইণ্ডিয়া, কিন্তু ধাৰাবাহিকখন সম্প্ৰচাৰিত হোৱাৰ আগতেই প্ৰযোজনা ফ্লাইং টাৰ্টেলছলৈ সলনি কৰা হয়৷ ২০১৩ চনৰ আগষ্ট মাহত কাষ্ট ৰিভেম্প কৰা হৈছিল। এই ধাৰাবাহিকখন পৰম্পৰাগত ভাৰতীয় লোককথা মহাভাৰতৰ সাবিত্ৰী আৰু সত্যবানৰ আধুনিক ৰূপ।

## অভিনয়
ধাৰাবাহিকখনত শিশু ৰাজকুমাৰী দময়ন্তীৰ চৰিত্ৰত অবনীত কৌৰে অভিনয় কৰিছিল৷ ৰাজকুমাৰী দময়ন্তী আৰু সাবিত্ৰী সত্যৱান ৰায় চৌধাৰীৰ চৰিত্ৰত ৰিদ্ধি ডোগ্ৰাই অভিনয় কৰিছিল৷ ৰাহুকালৰ চৰিত্ৰত কৃপ সূৰী, সেনাপতি বীৰ, আশীষ কাপুৰ আৰু সত্যৱান ৰায় চৌধুৰীৰ চৰিত্ৰত চৰিত্ৰত যশ পণ্ডিত, মিষ্টিৰ চৰিত্ৰত সুমনা দাস, মহাৰাজ তথা দময়ন্তীৰ পিতৃ হিচাপে সলিল অংকোলা, দময়ন্তীৰ মাতৃ মহাৰাণীৰ ৰূপত সুচিতা ত্ৰিবেদী, দেৱৰ চৰিত্ৰত অংগদ হাছিজা, গুলিকাৰ চৰিত্ৰত ৰেশ্মী ঘোষ, ৰাজকুমাৰ দেৱাতীনৰ চৰিত্ৰত আহাদ আলী আমিৰ, লীনা ৰায় চৌধুৰী আৰু বিষঘাটিৰ চৰিত্ৰত ইন্দ্ৰানী হালদাৰ, বিক্ৰান্তৰ চৰিত্ৰত কৰণ সুচাক, দময়ন্তীৰ মাতৃ হিচাপে উৎকৰ্ষ নাইক, বিষ্কামিনীৰ চৰিত্ৰত বাহবিজ দোৰাবজী, সেনাপতিৰ চৰিত্ৰত অমিত বেহল আৰু ধুমকেতু হিচাপে পুনীত বশিষ্ঠই অভিনয় কৰিছিল৷

## তথ্য সংগ্ৰহ

শ্ৰেণী:দূৰদৰ্শন ধাৰাবাহিক
শ্ৰেণী:কিংবদন্তি
মৌচম নূৰ

**মৌচম বেনজিৰ নূৰ** () এগৰাকী ভাৰতীয় ৰাজনীতিবিদ যিয়ে পশ্চিম বংগৰ পৰা ভাৰতৰ উচ্চ সদন ৰাজ্যসভাৰ সদস্য আৰু পশ্চিম বংগ মহিলা আয়োগৰ উপাধ্যক্ষ হিচাপে কাৰ্যনিৰ্বাহ কৰিছিল। ২০০৯ চনৰ পৰা ২০১৯ চনলৈকে মালদা জিলা তৃণমূল কংগ্ৰেছৰ  সভানেত্ৰী আৰু মালদহ উত্তৰ লোকসভা সমষ্টিৰ সাংসদ আছিল।

নূৰ পশ্চিমবংগৰ মালদাৰ এটা ৰাজনৈতিক বঙালী মুছলমান পৰিয়ালৰ পৰা আহিছে। তেওঁৰ ককাক এ বি এ গনীখান চৌধুৰী ইন্দিৰা গান্ধীৰ তৃতীয় মন্ত্ৰীসভাৰ ৰেলমন্ত্ৰী আছিল। তেওঁ কলকাতাৰ লা মাৰ্টিনিয়েৰত পঢ়াশুনা কৰে আৰু কলিকতা বিশ্ববিদ্যালয়ৰ পৰা আইনৰ ডিগ্ৰী লাভ কৰে। ২০০৮ চনত তেওঁৰ মাতৃ ৰুবী নূৰৰ (পশ্চিম বংগ বিধানসভাৰ সুজাপুৰ সমষ্টিৰ তেতিয়াৰ বিধায়ক) মৃত্যুৰ পিছত মৌচমে ৰাজনীতিত প্ৰৱেশ কৰে। ২০০৯ চনৰ আৰম্ভণিতে একেটা সমষ্টিৰ পৰা বিধানসভালৈ নিৰ্বাচিত হয় আৰু মে’ মাহত লোকসভালৈ নিৰ্বাচিত হয়। ২০১১ চনত পশ্চিম বংগ যুৱ কংগ্ৰেছৰ সভাপতি নিৰ্বাচিত হোৱা নূৰ দুবছৰৰ পিছত কংগ্ৰেছ দলৰ মালদা জিলা গোটৰ সভানেত্ৰী নিৰ্বাচিত হয়। ২০১৯ চনৰ জানুৱাৰী মাহত ২০১৯ চনৰ সাধাৰণ নিৰ্বাচনৰ বাবে তৃণমূল কংগ্ৰেছৰ সৈতে নিৰ্বাচনী মিত্ৰতাৰ প্ৰস্তাৱ প্ৰদেশ কংগ্ৰেছ কমিটীয়ে নাকচ কৰাৰ পিছতে তেওঁ তৃণমূল কংগ্ৰেছ দললৈ গমন কৰে।

## প্ৰসংগ

শ্ৰেণী:ৰাজ্যসভাৰ সাংসদ
শ্ৰেণী:লোকসভাৰ সাংসদ
শ্ৰেণী:ভাৰতীয় ৰাজনীতিবিদ
শ্যাম কুমাৰী খান

**শ্যাম কুমাৰী খান** জন্ম: **নেহৰু** (; ২০ অক্টোবৰ ১৯০৪ – ৯ জুন ১৯৮০) এগৰাকী ভাৰতীয় অধিবক্তা, স্বাধীনতা সংগ্ৰামী, ৰাজনীতিবিদ আৰু সমাজকৰ্মী। ১৯৬৩ চনৰ পৰা ১৯৬৮ চনলৈ তেওঁ ৰাজ্যসভাৰ সদস্য আছিল।
## কৰ্মজীৱন
খানে এলাহাবাদ বিশ্ববিদ্যালয়ত অধ্যয়ন কৰিছিল আৰু ১৯২৪–২৮ চনত এলাহাবাদ বিশ্ববিদ্যালয় ছাত্ৰসংঘৰ সম্পাদিকা, উপ-সভানেত্ৰী আৰু সভানেত্ৰী হোৱা প্ৰথম মহিলা। পেছাত এগৰাকী অধিবক্তা খানে ১৯৩২ চনত ব্ৰিটিছ সাম্ৰাজ্যক উফৰাই পেলোৱাৰ প্ৰচেষ্টা চলোৱাৰ বাবে কাৰাগাৰত বন্দী হৈ থকা  লেখক আৰু স্বাধীনতা সংগ্ৰামী যশপালৰ বিচাৰৰ সময়ত তেওঁৰ পক্ষ লয়। ১৯৩২ চনত তেওঁ খিলাফত আন্দোলন আৰু আইন অমান্য আন্দোলনত যোগদান কৰে আৰু কমলা নেহৰুৰ সৈতে মহিলা স্বাধীনতা সংগ্ৰামীসকলৰ নেতৃত্ব দিয়ে। মাতৃ উমা নেহৰুৰ সৈতে লৱণ সত্যাগ্ৰহৰ সময়ত তেওঁ অন্যতম বিশিষ্ট মহিলা নেত্ৰী আছিল।

## তথ্য সংগ্ৰহ

শ্ৰেণী:ৰাজ্যসভাৰ সাংসদ
শ্ৰেণী:ভাৰতীয় ৰাজনীতিবিদ
শ্ৰেণী:ভাৰতৰ স্বাধীনতা সংগ্ৰামী
নিৰুপমা পাণ্ডে

**নিৰুপমা পাণ্ডে**  এগৰাকী ভাৰতীয় পৰ্বতাৰোহী। তেওঁ উইং কমাণ্ডাৰ নিৰুপমা পাণ্ডে হিচাপে খ্যাত। তেওঁ ২০১১ চনৰ ২৫ মে’ তাৰিখে স্থানীয় সময় অনুসৰি পুৱা ১০:১৫ বজাত মাউণ্ট এভাৰেষ্ট জয় কৰা বিহাৰৰ প্ৰথমগৰাকী ব্যক্তি।   নিৰুপমা প্ৰথমবাৰৰ বাবে সৰ্বমহিলা আই এ এফৰ দলৰ অংশ আছিল য'ত বিমান লেফটেনেণ্ট নিবেদিতা চৌধুৰী আৰু বিমান লেফটেনেণ্ট ৰাজিকা শৰ্মা আছিল। 

তেওঁৰ আন আন আৰোহণৰ ভিতৰত আছে লেহৰ মাউণ্ট ষ্টক কাংগ্ৰী (৬১২১ মিটাৰ) আৰু মাউণ্ট গোলাপ কাংগ্ৰী (৬১০০ মিটাৰ), গড়ৱালৰ মাউণ্ট কামেট (৭,৭৫৭ মিটাৰ) আৰু মাউণ্ট অভিগামিন (৭৩৫৭ মিটাৰ) আৰু লাডাখৰ মাউণ্ট ছাছেৰ কাংগ্ৰী প্ৰথম (৭৬৭২ মিটাৰ), মাউণ্ট ত্ৰিশুল ৭১২০ মিটাৰ (গড়ৱাল অঞ্চল) আৰু মাউণ্ট মণিৰাং ৬৫৯৩মিটাৰ (হিমাচল অঞ্চল)।

## প্ৰাৰম্ভিক জীৱন
ছিৱান জিলাৰ জামো জালালপুৰ গাঁৱত শ্ৰী ৰাজেন্দ্ৰ পাণ্ডে আৰু শ্ৰীমতী উমা পাণ্ডেৰ কন্যা নিৰুপমা পাণ্ডেৰ জন্ম হৈছিল। পুনেৰ কেন্দ্ৰীয় বিদ্যালয়ৰ পৰা স্কুলীয়া শিক্ষা গ্ৰহণ কৰে আৰু পুনেৰ নেছ ৱাডিয়া কলেজ অৱ কমাৰ্চৰ পৰা বাণিজ্য আৰু বিত্ত আৰু বিপণনত এম বি এ স্নাতক ডিগ্ৰী লাভ কৰে।  কলেজত অধ্যয়ন কৰি থকা অৱস্থাত নিৰুপমা নেচনেল কেডেট কৰ্পছত অন্তভুক্ত আছিল আৰু প্ৰায়ে ট্ৰেকিং কৰিছিল। ২০০৭ চনত উত্তৰকাশীত অৱস্থিত নেহৰু ইনষ্টিটিউট অৱ মাউণ্টেইনিং ইনষ্টিটিউটত কঠোৰ প্ৰশিক্ষণ লৈ পৰ্বতাৰোহণ কেৰিয়াৰ আৰম্ভ কৰিছিল। ২০০৩ চনত তেওঁ ভাৰতীয় বায়ুসেনাত উৰণ বিষয়া হিচাপে যোগদান কৰে। 

## পৰিয়াল
২০০৯ চনৰ আগষ্ট মাহত নিৰুপমা পাণ্ডেই বিহাৰৰ মধুবনীৰ বেনিপট্টিৰ পৰা অহা স্কোয়াড্ৰনৰ নেতা প্ৰকাশ ঝাক বিয়া কৰায়।

## এভাৰেষ্ট জয়
স্কুৱাড্ৰন লীডাৰ (Sqn Ldr) নিৰূপমা পাণ্ডে ২০১১ চনৰ ২৫ মে’ তাৰিখে পুৱা ১০:১৫ বজাত (IST) মাউণ্ট এভাৰেষ্টৰ শৃংগত উপনীত হৈছিল। তেওঁ ভাৰতীয় বায়ুসেনাৰ (IAF) ইতিহাসত এভাৰেষ্ট জয় কৰা প্ৰথম তিনিগৰাকী মহিলা বিষয়াৰ অন্যতম আছিল। এই অভিযানত ১১ গৰাকী মহিলা বিষয়া, এজন চিকিৎসা বিষয়া, আৰু ৮ জন দক্ষ পৰ্বতাৰোহী পুৰুষ বায়ুসেনা যোদ্ধা হিচাপে অংশগ্ৰহণ কৰিছিল। এই অভিযান ভাৰতীয় বায়ুসেনাৰ পৰ্বতাৰোহণ ক্ষেত্ৰত এক ঐতিহাসিক সফলতা আছিল।

## বঁটা
২০১১ চনৰ আগষ্ট মাহত, বিহাৰৰ মুখ্যমন্ত্ৰী শ্ৰী নীতীশ কুমাৰে স্কুৱাড্ৰন লীডাৰ নিৰূপমা পাণ্ডেক পাটনাত সম্বৰ্ধনা জনায়। তেওঁ মাউণ্ট এভাৰেষ্টৰ শৃংগত ভাৰতীয় ত্ৰিৰংগ পতাকা উত্তোলন কৰি ৰাজ্যৰ গৌৰৱ বৃদ্ধি কৰিছিল। বিহাৰ চৰকাৰে তেওঁক "অতি বিশিষ্ট খেল সম্মান" (Ati Vishisht Khel Samman) প্ৰদান কৰে, যি খেল আৰু পৰ্বতাৰোহণ ক্ষেত্ৰত এক উল্লেখযোগ্য সন্মান।

## লগতে চাওক
*ভাৰতীয় মহিলা খেলুৱৈৰ তালিকা
*মাউণ্ট এভাৰেষ্টৰ ভাৰতীয় শিখৰ - বছৰ ভিত্তিক
*শিখৰলৈ যোৱাৰ সংখ্যা অনুসৰি মাউণ্ট এভাৰেষ্টৰ শিখৰত উপনীত হোৱা লোকৰ তালিকা
*ভাৰতৰ মাউণ্ট এভাৰেষ্ট ৰেকৰ্ডৰ তালিকা
*মাউণ্ট এভাৰেষ্ট ৰেকৰ্ডৰ তালিকা

## তথ্য সূত্ৰ
লী হিয়ন-ছ'

লী হিয়ন-ছ' (ইংৰাজী: Lee Hyeon-seo; জন্ম: জানুৱাৰী ১৯৮০) এগৰাকী উত্তৰ কোৰিয়াৰ পলাতক আৰু অধিকাৰ কৰ্মী, যিয়ে বৰ্তমান দক্ষিণ কোৰিয়াৰ  ছ'উল চহৰত বাস কৰে। তেওঁ তেওঁৰ আত্মজীৱনীমূলক গ্ৰন্থ "দ্য গাৰ্ল উইথ চেভেন নেমছ" (The Girl with Seven Names)ৰ বাবে জনাজাত। তেওঁ উত্তৰ কোৰিয়াৰ পৰা পলাই চীন আৰু লাওছৰ জৰিয়তে নিজৰ পৰিয়ালকো সুৰক্ষিতভাৱে উদ্ধাৰ কৰিবলৈ সক্ষম হৈছিল।

### উত্তৰ কোৰিয়াত প্ৰাৰম্ভিক জীৱন
লী হিয়ন-ছ' উত্তৰ কোৰিয়াৰ হিয়েছান চহৰত ডাঙৰ দীঘল হৈছিল। তেওঁ কৈছিল, "যেতিয়া মই সৰু আছিলোঁ, মই ভাবিছিলোঁ যে মোৰ দেশ পৃথিৱীৰ আটাইতকৈ শ্ৰেষ্ঠ।" সাত বছৰ বয়সত, তেওঁ প্ৰথমবাৰৰ বাবে এটা ৰাজহুৱা মৃত্যুদণ্ড প্ৰত্যক্ষ কৰিছিল। তেওঁৰ পৰিয়াল দৰিদ্ৰ নাছিল, কিন্তু ১৯৯০ দশকৰ দুৰ্ভিক্ষৰ সময়ত তেওঁ বহু কষ্ট আৰু মৃত্যুৰ সাক্ষী হৈছিল।

## পলায়ন
### চীনলৈ যাত্ৰা
১৯৯৭ চনত, লী হিয়ন-ছ'য়ে চীন আৰু উত্তৰ কোৰিয়াৰ সীমাত থকা য়ালু নৈ অকলে পাৰ হৈ চীনলৈ পলাই যায়। প্ৰথমে তেওঁ কিছুদিনৰ বাবে চীনলৈ গৈ পুনৰ উত্তৰ কোৰিয়ালৈ উভতি আহিবলৈ পৰিকল্পনা কৰিছিল, কিন্তু পৰিস্থিতি জটিল হোৱাত তেওঁ চীনত অবৈধ অভিবাসী হিচাপে আত্মীয়সকলৰ সৈতে বাস কৰিবলৈ বাধ্য হয়। তেওঁ এজনী মানসিকভাৱে অসুস্থ ছোৱালীৰ পৰিচয় ক্ৰয় কৰি পাচপ'ৰ্ট আৰু গাড়ী চালনাৰ অনুমতি পত্ৰ লাভ কৰিছিল। এবাৰ, উত্তৰ কোৰিয়াৰ নাগৰিক বুলি সন্দেহৰ বাবে, তেওঁক চীনৰ আৰক্ষীয়ে সোধাপোছা কৰিছিল, কিন্তু তেওঁৰ চীনা ভাষাৰ জ্ঞানৰ বাবে তেওঁ সেই পৰীক্ষাত উত্তীৰ্ণ হৈছিল।
### দক্ষিণ কোৰিয়ালৈ পলায়ন
দহ বছৰ চীনত অবৈধভাৱে থাকিবলৈ বাধ্য হোৱাৰ পিছত, লী হিয়ন-ছ'য়ে ২০০৮ চনৰ জানুৱাৰীত দক্ষিণ কোৰিয়ালৈ পলাই যায়। ছ'উলত উপস্থিত হোৱাৰ পিছত, তেওঁক অভিবাসন কাৰ্যালয়ত সোধাপোছা কৰা হয় আৰু তেওঁৰ পৰিচয় নিশ্চিত কৰা হয়। তেওঁক এটা অভিযোজন প্ৰশিক্ষণ দিয়াৰ পিছত থাকিবৰ বাবে এটা ঘৰ প্ৰদান কৰা হয়। তেওঁ উল্লেখ কৰে যে উত্তৰ আৰু দক্ষিণ কোৰিয়াৰ মাজত শিক্ষা, সংস্কৃতি আৰু ভাষাগত দিশত উল্লেখযোগ্য পাৰ্থক্য আছে, কাৰণ ৬৭ বছৰীয়া পৃথকীকৰণে ভিতৰি ভিতৰি তেওঁলোকক বেলেগ কৰি পেলালে। ‌" নতুন পৰিৱেশত খাপ খোৱাটো তেওঁৰ বাবে কঠিন হৈছিল যদিও অৱশেষত তেওঁ নিজৰ নতুন জীৱনৰ অৰ্থ বিচাৰি পাবলৈ সক্ষম হ'ল।

### পৰিয়ালৰ উদ্ধাৰ
চীনলৈ পলাই যোৱাৰ পিছত, লী হিয়ন-ছ'য়ে জানিব পাৰিছিল যে উত্তৰ কোৰিয়াৰ আৰক্ষীয়ে তেওঁৰ পৰিয়াললৈ মধ্যভোগীৰ যোগেদি পঠিওৱা ধন আটক কৰিছে, আৰু তেওঁৰ মাতৃ আৰু ভায়েকক গ্ৰেপ্তাৰ কৰাৰ সম্ভাৱনা আছে। তেওঁ সিদ্ধান্ত লয় যে তেওঁ নিজৰ পৰিয়ালক উদ্ধাৰ কৰিব। তেওঁ চীনলৈ উভতি যায় আৰু তেওঁৰ পৰিয়ালক চীন আৰু লাওছৰ জৰিয়তে দক্ষিণ কোৰিয়ালৈ লৈ আহে। এই যাত্ৰাত তেওঁলোক বহু বিপদৰ সন্মুখীন হৈছিল, কিন্তু অৱশেষত তেওঁলোক সফলতাৰে দক্ষিণ কোৰিয়াত উপস্থিত হয়।

### অধিকাৰ কৰ্ম আৰু সাহিত্য
লী হিয়ন-ছ'য়ে তেওঁৰ অভিজ্ঞতাৰ ওপৰত ভিত্তি কৰি "দ্য গাৰ্ল উইথ চেভেন নেমছ" নামৰ এখন আত্মজীৱনীমূলক গ্ৰন্থ লিখিছে, য'ত তেওঁ উত্তৰ কোৰিয়াৰ পৰা পলায়নৰ কাহিনী বৰ্ণনা কৰিছে। তেওঁ এখন টেড(TED ) বক্তৃতাতো ভাগ লৈ নিজৰ জীৱনৰ কাহিনী আৰু উত্তৰ কোৰিয়াৰ পৰিস্থিতি সম্পৰ্কে আলোচনা কৰিছে। তেওঁৰ এই বক্তৃতা বিশ্বজুৰি ২১ লক্ষাধিক মানুহে চাইছে আৰু তেওঁৰ সাহসিকতাৰ প্ৰশংসা কৰিছে।

বৰ্তমান, লী হিয়ন-ছ'য়ে দক্ষিণ কোৰিয়াত অধিকাৰ কৰ্মী হিচাপে কাৰ্যনিৰ্বাহ কৰি আছে আৰু উত্তৰ কোৰিয়াৰ পলাতকসকলৰ সহায়ত নিয়োজিত।

## তথ্যসূত্ৰ

শ্ৰেণী:১৯৮০ চনত ওপজা ব্যক্তি
শ্ৰেণী:জীৱিত ব্যক্তি
শ্ৰেণী:উত্তৰ কোৰিয়াৰ মানৱাধিকাৰ কৰ্মী
শ্ৰেণী:উত্তৰ কোৰিয়াৰ মহিলা মানৱাধিকাৰ কৰ্মী
ছোনিয়া বালাছানিয়ান

**ছোনিয়া বালাছানিয়ান** () জন্ম নাম ছোনিয়া আমিৰিয়ান, ইৰাণত জন্মগ্ৰহণ কৰা আৰ্মেনিয়ান জনগোষ্ঠীৰ এগৰাকী চিত্ৰশিল্পী, ভাস্কৰ্য্য শিল্পী আৰু সংস্কৃতি সংৰক্ষক আছিল।  তেওঁ আৰ্মেনিয়ান চেণ্টাৰ ফৰ কণ্টেম্পৰেৰী এক্সপেৰিমেণ্টেল আৰ্টৰ সহ-প্ৰতিষ্ঠাপক আছিল। তেওঁ বৰ্তমান বালাছানিয়ান নিউয়ৰ্ক চহৰ আৰু ইয়েৰেভানত থাকে।[3]

## জীৱনী
১৯৪২ চনত পাহলৱী ইৰাণৰ আৰকত ছোনিয়া বালাছানিয়ানৰ জন্ম হৈছিল। তাৰ পৰা ১৯৬৬ চনত তেওঁ আমেৰিকালৈ প্ৰব্ৰজন কৰে। বালাছানিয়ানে পেনচিলভেনিয়া একাডেমী অৱ দ্য ফাইন আৰ্টছত শিক্ষা গ্ৰহণ কৰিছিল আৰু তাৰ পৰাই বি এ ডিগ্ৰী লাভ কৰিছিল (১৯৭০); আৰু প্ৰাট ইনষ্টিটিউটৰ পৰা তেওঁ ১৯৭৮ চনত *এম এফ এ* ডিগ্ৰী লাভ কৰে।

তেওঁৰ শিল্প জীৱনৰ প্ৰাৰম্ভিক কেৰিয়াৰত তেওঁ ভাস্কৰ্য্যৰ উপাদানৰ সৈতে ইনষ্টলেচন আৰ্টত কাম কৰিছিল, আৰু পিছলৈ তেওঁ ভিডিঅ’ আৰ্টত কাম কৰিছিল। তদুপৰি তেওঁ নিউয়ৰ্ক চহৰত থিয়েটাৰ চেট ডিজাইনৰ কামো কৰিছিল। ১৯৮৩ চনত তেওঁ নিউয়ৰ্কৰ *MoMA PS1* নামৰ অনুষ্ঠানত দলীয় প্ৰদৰ্শনী "চেভেন উইমেন–ইমেজ ইমপেক্ট"ত শিল্প প্ৰদৰ্শন কৰিছিল। প্ৰদৰ্শনীত অন্তৰ্ভুক্ত আন শিল্পীসকল আছিল, আনা মেণ্ডিয়েটা, এন্নে পিট্ৰন, জুডি ৰিফকা, ডেনা শ্বটেনকাৰ্ক, চুজান ৰথেনবাৰ্গ আৰু মিমি স্মিথ।

১৯৯২ চনত তেওঁ আৰু তেওঁৰ স্বামী এডৱাৰ্ড বালাছানিয়ানে আৰ্মেনিয়ান চেণ্টাৰ ফৰ কণ্টেম্পৰেৰী এক্সপেৰিমেণ্টেল আৰ্ট নামৰ কলা প্ৰতিষ্ঠানটোৰ সহ-প্ৰতিষ্ঠাপক হয়। এই কেন্দ্ৰটোৱে ১৯৯২ চনত *দ্য শ্ব' অৱ দ্য নাইন* বা *নাইন*, আৰু ১৯৯৩ চনত *আইডেণ্টিফিকেশন* নামৰ দুটা গুৰুত্বপূৰ্ণ প্ৰদৰ্শনীৰে তেওঁলোকৰ কামৰ আৰম্ভণি কৰিছিল।

তেহৰাণ মিউজিয়াম অৱ কণ্টেম্পৰেৰী আৰ্টৰ সংগ্ৰহালয়ৰ সংগ্ৰহত তেওঁৰ কৰ্মৰাজি সংৰক্ষিত অৱস্থাত পোৱা যায়। তদুপৰি, স্মিথছ'নিয়ান আমেৰিকান আৰ্ট এণ্ড প'ৰ্ট্ৰেইট গেলেৰী লাইব্ৰেৰীতো তেওঁৰ শিল্পৰ সংগ্ৰহ আছে। 

## তথ্য সূত্ৰ

শ্ৰেণী:আৰ্মেনিয়াৰ ব্যক্তি
শ্ৰেণী:চিত্ৰশিল্পী
শ্ৰেণী:শিল্প
শ্ৰেণী:ভাস্কৰ্য শিল্পী
সুজাতা মেহতা

**সুজাতা মেহতা**  এগৰাকী প্ৰাক্তন ভাৰতীয় বৈদেশিক সেৱাৰ বিষয়া আৰু কেন্দ্ৰীয় লোকসেৱা আয়োগৰ প্ৰাক্তন সদস্য।

## ব্যক্তিগত জীৱন
১৯৫৭ চনৰ ৩০ মাৰ্চত সুজাতা মেহতা জন্ম হৈছিল। তেওঁ ৰাজনীতি বিজ্ঞানত বিষয়ত Master of Philosophy (M.Phil) ডিগ্ৰী লাভ কৰে। ইয়াৰ পিচত
১৯৮০ চনত ভাৰতীয় বৈদেশিক সেৱাত যোগদান কৰে।

## কৰ্ম জীৱন
সুজাতা মেহতা ১৯৮০ চনৰ কেডাৰৰ ভাৰতীয় বৈদেশিক সেৱাৰ বিষয়া আছিল। তেওঁ ১৯৮২ চনৰ আগষ্টৰ পৰা ১৯৮৪ চনৰ ফেব্ৰুৱাৰী মাহলৈকে মস্কোত থকা ভাৰতৰ দূতাবাসত তৃতীয় সচিব হিচাপে কাৰ্যনিৰ্বাহ কৰিছিল।তেওঁ ৰাষ্ট্ৰসংঘত ভাৰতৰ স্থায়ী মিছন ঢাকাত ভাৰতীয় মিছনৰ দায়িত্ব পালন কৰিছিল আৰু স্পেইনত ভাৰতৰ ৰাষ্ট্ৰদূত হিচাপেও কাৰ্যনিৰ্বাহ কৰি আহিছিল। ৰাষ্ট্ৰসংঘতো তেওঁক ডেপুটি হিচাপে নিযুক্তি দিয়া হৈছিল। সুজাতা মেহতাই জেনেভাত ৰাষ্ট্ৰসংঘৰ নিৰস্ত্ৰকৰণ সন্মিলনত ভাৰতৰ ৰাষ্ট্ৰদূত হিচাপে আৰু তাৰ স্থায়ী প্ৰতিনিধি হিচাপে কাৰ্যনিৰ্বাহ কৰিছিল তেওঁ বৈদেশিক পৰিক্ৰমা মন্ত্ৰালয়ত নিয়ুক্ত হৈ ভাৰতৰ বৈদেশিক নীতি গঠনত আৰু কূটনৈতিক সম্পৰ্ক উন্নত কৰিবলৈ নেতৃত্ব প্ৰদান কৰিছিল। আৰু প্ৰধানমন্ত্ৰীৰ কাৰ্যালয়তো বিভিন্ন পদবীত কাৰ্যনিৰ্বাহ কৰি গুৰুত্বপূৰ্ণ ভূমিকা পালন কৰিছিল।

চুজাতা মেহতাক তেওঁৰ অৱসৰৰ প্ৰায় এক মাহ পূৰ্বে কেন্দ্ৰীয় লোকসেৱা আয়োগৰ সদস্য হিচাপে নিযুক্তি দিয়া হৈছিল। ফলত তেওঁ ভাৰতীয় বৈদেশিক সেৱা  পৰিত্যাগ কৰে আৰু ২০১৭ চনৰ ২১ ফেব্ৰুৱাৰী তাৰিখে UPSC ৰ সদস্য হিচাপে শপত গ্ৰহণ কৰে। তেওঁ ২০২৩ চনৰ, ৩০ মাৰ্চ  তাৰিখলৈকে এই পদত কাৰ্যনিৰ্বাহ কৰিছিল।।

## তথ্য সূত্ৰ
অবনীত কৌৰ

**অবনীত কৌৰ** (জন্ম: ১৩ অক্টোবৰ ২০০১) হিন্দী দূৰদৰ্শন আৰু চলচ্চিত্ৰত অভিনয় কৰা এগৰাকী ভাৰতীয় অভিনেত্ৰী। *ডান্স ইণ্ডিয়া ডান্স লি'ল মাষ্টাৰছ*, *ঝলক দিখলা যা ৫*, *মৰ্দানী*, *চন্দ্ৰ নন্দিনী*, *আলাদিন – নাম তো ছুনা হোগা*, আৰু *টিকু ৱেডছ শ্বেৰু*ত কৰা কামৰ বাবে তেওঁ সুপৰিচিত।

## ব্যক্তিগত জীৱন
২০০১ চনৰ ১৩ অক্টোবৰত পঞ্জাৱৰ জলন্ধৰৰ এক শিখ পৰিয়ালত অবনীত কৌৰৰ জন্ম হৈছিল৷ তেওঁৰ মাতৃ ছোনিয়া নন্দ্ৰ আৰু পিতৃৰ নাম অমনদীপ সিং নন্দ্ৰা৷ ২০১০ চনত ৮ বছৰ বয়সত মুম্বাইত তেওঁ অভিনয়ৰ কেৰিয়াৰ আৰম্ভ কৰে। কৌৰে মুম্বাইৰ কাণ্ডীৱলীৰ এখন ব্যক্তিগত কলেজৰ পৰা বাণিজ্য শাখাত ডিগ্ৰী লাভ কৰে।

## কৰ্মজীৱন
২০১০ চনত জি টিভিৰ নৃত্য অনুষ্ঠান *ডান্স ইণ্ডিয়া ডান্স লি'ল মাষ্টাৰছ*ৰ জৰিয়তে কৌৰে নিজৰ কেৰিয়াৰ আৰম্ভ কৰে। পিছলৈ তেওঁ *ডান্স কে ছুপাৰষ্টাৰছ*ত অংশগ্ৰহণ কৰি "ডান্স চেলেঞ্জাৰছ"ৰ দলত যোগদান কৰে।

২০১২ চনত লাইফ অ'কেৰ *মেৰী মা*ৰ জৰিয়তে তেওঁৰ অভিনয়ত আত্মপ্ৰকাশ কৰে য'ত তেওঁ ঝিলমিলৰ চৰিত্ৰত অভিনয় কৰে। ২০১৩ চনত কৌৰে লাইফ অ'কেৰ ধাৰাবাহিক সাবিত্ৰী – এক প্ৰেম কাহানীত ৰাজকুমাৰী দময়ন্তীৰ চৰিত্ৰ ৰূপায়ন কৰিছিল।

## তথ্য সংগ্ৰহ

শ্ৰেণী:ভাৰতীয় অভিনয় শিল্পী
মানসী অগ্ৰৱাল

**মানসী অগ্ৰৱাল** (; জন্ম: ১০ জুন ১৯৮৪)
এগৰাকী ভাৰতীয় চলচ্চিত্ৰ নিৰ্মাতা, লেখিকা, প্ৰযোজক আৰু নৃত্য পৰিচালক, যিয়ে ভাৰতীয় চলচ্চিত্ৰ উদ্যোগত চলচ্চিত্ৰ ৰচনা, পৰিচালনা, চলচ্চিত্ৰ নিৰ্মাণ আৰু কৰিঅ’গ্ৰাফী কৰিছে। অভিনেতা ইমৰাণ হাছমীয়ে অভিনয় কৰা *চাংহাই* ছবিখনৰ ‘ভাৰত মাতা কি জয়’ গীতটোৰ কৰিঅ’গ্ৰাফীৰ বাবেই তেওঁ বেছিকৈ পৰিচিত। পথ প্ৰদৰ্শনকাৰী অভিনয় শিল্পী - প্ৰিয়ংকা চোপ্ৰাৰ *মেৰী কম*, ৰাজকুমাৰ ৰাওৰ *কাই পো চে*, আৰু অভয় দেওলৰ *দেৱ ডি*ত কাম কৰিছে।

অভিনেতা ইমৰাণ হাছমীয়ে অভিনয় কৰা *চাংহাই*ৰ ‘ভাৰত মাতা কি জয়’ গীতটিৰ বাবে ফিল্মফেয়াৰ বঁটাৰ বাবে মনোনীত হৈছিল। *ইয়ংগিষ্টান* ছবিখনৰ ‘শুনো না সংগমৰমৰ’ গীতটোও ষ্টাৰডাষ্ট আৰু ফিল্মফেয়াৰ বঁটাৰ বাবে মনোনীত হৈছিল।

নাইকা, বীবা, জণ্ডু বাম আদি ডাঙৰ ব্ৰেণ্ডৰ বিজ্ঞাপনৰ কোৰিঅ’গ্ৰাফীও কৰি আহিছে। বিশিষ্ট আলোচনী ফেমিনাত আটাইতকৈ কম বয়সীয়া কৰিঅ’গ্ৰাফাৰ হিচাপে প্ৰকাশ পাইছে। ২০১৮ চনত তেওঁৰ প্ৰথমখন চুটি ছবি *দ্য হেণ্ডবেগ* ৰ জৰিয়তে লেখক-পৰিচালক হিচাপে আত্মপ্ৰকাশ কৰে, যিখন ছবি 'হামাৰা মুভী' ইউটিউব চেনেলত পোষ্ট কৰা হৈছিল। তেওঁৰ দ্বিতীয়খন ছবি *ৰাণী* লণ্ডনৰ লিফ্ট অফ গ্ল’বেল নেটৱৰ্কছৰ বাবে নিৰ্বাচিত হোৱাৰ লগতে দাৰভাংগা আন্তঃৰাষ্ট্ৰীয় চলচ্চিত্ৰ মহোৎসৱতো প্ৰদৰ্শিত হৈছিল। গোল্ডেন জুৰী আন্তঃৰাষ্ট্ৰীয় চলচ্চিত্ৰ মহোৎসৱত চূড়ান্ত প্ৰতিযোগী হোৱাৰ লগতে ছবিখনে শ্ৰেষ্ঠ অভিনেতাৰ বঁটা লাভ কৰে। বৰ্তমান *ৰাণী* ডিজনী হটষ্টাৰত উপলব্ধ। দ্য হেণ্ডবেগ আৰু ৰাণী য়ি ইয়াং ফিল্মছৰ বেনাৰত নিৰ্মাণ কৰা হৈছিল ।

## তথ্য সংগ্ৰহ

শ্ৰেণী:ভাৰতীয় মহিলা কৰিঅ'গ্ৰাফাৰ
পদ্মিনী চেট্টুৰ

**পদ্মিনী চেট্টুৰ** (; জন্ম: ১৯৭০) এগৰাকী ভাৰতীয় সমকালীন নৃত্যশিল্পী আৰু চন্দ্ৰলেখাৰ দ্বাৰা প্ৰশিক্ষণপ্ৰাপ্ত কৰিঅ’গ্ৰাফাৰ। তেওঁ ভাৰতৰ চেন্নাইত নিজাকৈ নৃত্য কোম্পানী "পদ্মিনী চেত্তুৰ ডাঞ্চ কোম্পানী" চলায়।

১৯৭০ চনত জন্মগ্ৰহণ কৰা পদ্মিনী চেট্টুৰে সৰুৰে পৰা ভাৰতীয় শাস্ত্ৰীয় নৃত্য ভাৰত নাট্যমৰ প্ৰশিক্ষণ লবলৈ আৰম্ভ কৰিছিল। ১৯৯১ চনত পিলানীৰ বিৰলা ইনষ্টিটিউট অফ টেকন'লজী এণ্ড চাইন্স, পিলানীৰ (BITS) পৰা স্নাতক ডিগ্ৰী লাভ কৰে।
## কৰ্মজীৱন
১৯৮৯ চনত পদ্মিনীয়ে তেওঁৰ প্ৰথম সমকালীন সম্পৰীক্ষা চলায়।

১৯৯১ চনত চন্দ্ৰলেখাৰ দ্বাৰা পৰিচালিত নৃত্য কোম্পানীত যোগদান কৰে আৰু ২০০১ চনলৈকে কোম্পানীটোৰ সৈতে জড়িত থাকে, য’ত তেওঁ ‘লীলাৱতী,’ ‘প্ৰাণ,’ ‘অংগিকা,’ ‘শ্ৰী,’ ‘ভিন্ন প্ৰবাহ,’ ‘যন্ত্ৰ,’ ‘মহাকাল’ আৰু ‘শৰীৰ’ৰ দৰে প্ৰযোজনাত অংশ লয়। 

## তথ্য সংগ্ৰহ

শ্ৰেণী:ভাৰতীয় মহিলা কৰিঅ'গ্ৰাফাৰ
মীনাক্ষী চিত্তৰঞ্জন

**মীনাক্ষী চিত্তৰঞ্জন** () ভাৰতীয় শাস্ত্ৰীয় নৃত্যংগনা, শিক্ষিকা আৰু কৰিঅ’গ্ৰাফাৰ, যাক শাস্ত্ৰীয় নৃত্য ভাৰতনাট্যমৰ পণ্ডানল্লুৰ শৈলীৰ প্ৰতিষ্ঠাপক হিচাপে পৰিচিত। তেওঁ ভাৰতনাট্যমৰ প্ৰচাৰ আৰু পণ্ডানল্লুৰ পৰম্পৰা ৰক্ষাৰ বাবে প্ৰয়াস কৰা কলাদিক্ষা নামৰ প্ৰতিষ্ঠানৰ প্ৰতিষ্ঠাপক। চোক্কালিংগম পিল্লাই আৰু চুব্বাৰায় পিল্লাই পিতৃ-পুত্ৰ যুটীৰ শিষ্যা, মীনাক্ষীয়ে তামিলনাডু চৰকাৰৰ কলাইমামণি বঁটা আৰু শ্ৰীপাৰ্থসাৰথি স্বামী সভাৰ নাট্য কলা সাৰথিকে ধৰি কেইবাটাও সন্মান লাভ কৰিছে। ভাৰত চৰকাৰে শাস্ত্ৰীয় নৃত্যলৈ আগবঢ়োৱা অৱদানৰ বাবে তেওঁক ২০০৮ চনত চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।

## তথ্য সংগ্ৰহ

## বাহ্যিক সংযোগ
* 
শ্ৰেণী:ভাৰতীয় মহিলা কৰিঅ'গ্ৰাফাৰ
চন্দ্ৰলেখা (নৃত্যশিল্পী)

**চন্দ্ৰলেখা প্ৰভুদাস পেটেল** (; ৬ ডিচেম্বৰ ১৯২৮ – ৩০ ডিচেম্বৰ ২০০৬) ভাৰতৰ এগৰাকী নৃত্যশিল্পী আৰু কৰিঅ’গ্ৰাফাৰ, যাক সাধাৰণতে চন্দ্ৰলেখা নামেৰে জনা যায়। তেওঁ ভাৰতৰ প্ৰথম উপ-প্ৰধানমন্ত্ৰী বল্লভভাই পেটেলৰ ভতিজী আছিল। তেওঁ ভাৰতনাট্যমক যোগ আৰু কলাৰিপ্পায়াট্টুৰ দৰে যুদ্ধ কলাৰ সৈতে মিশ্ৰিত প্ৰদৰ্শনৰ প্ৰতিপাদক আছিল। ২০০৪ চনত সংগীত নাটক অকাডেমীৰ সৰ্বোচ্চ বঁটা, সংগীত নাটক একাডেমী ফেল’শ্বিপ লাভ কৰে।

চন্দ্ৰলেখাই মহাৰাষ্ট্ৰৰ ৱডাত এজন নাস্তিক চিকিৎসক পিতৃ আৰু এগৰাকী ভক্তিৱান হিন্দু মাতৃৰ ঘৰত জন্মগ্ৰহণ কৰিছিল। তেওঁৰ শৈশৱ জন্মভূমি গুজৰাট আৰু মহাৰাষ্ট্ৰত কটায়।
## বঁটা আৰু স্বীকৃতি
* ১৯৯১: সংগীত নাটক অকাডেমী বঁটা: সৃষ্টিশীল নৃত্য
* ২০০৩-২০০৪: কালিদাস সন্মান
* ২০০৪: সংগীত নাটক অকাডেমী ফেল’শ্বিপ

## তথ্য সংগ্ৰহ

শ্ৰেণী:ভাৰতীয় মহিলা কৰিঅ'গ্ৰাফাৰ
শ্ৰেণী:সংগীত নাটক একাডেমী বঁটা বিজয়ী
সুচেতা ভিড়ে চাপেকৰ

**সুচেতা ভিদে চাপেকাৰ** (; জন্ম: ৬ ডিচেম্বৰ ১৯৪৮) এগৰাকী ভাৰতীয় শাস্ত্ৰীয় নৃত্যশিল্পী আৰু কৰিঅ’গ্ৰাফাৰ। তেওঁ ভাৰতনাট্যমৰ এগৰাকী গুৰু। শাস্ত্ৰীয় নৃত্যৰ শিক্ষা আৰু প্ৰসাৰৰ সৈতে জড়িত ন্যাস "কলাবৰ্ধিনী"ৰ প্ৰতিষ্ঠাপক, য'ত তেওঁ ভাৰতনাট্যমৰ শিক্ষাও দিয়ে। নৃত্যৰ ক্ষেত্ৰলৈ আগবঢ়োৱা অৱদানৰ বাবে তেওঁ সংগীত নাটক একাডেমী বঁটা (২০০৭) লাভ কৰিবলৈ সক্ষম হৈছে।

১৯৪৮ চনত চাপেকাৰে জন্মগ্ৰহণ কৰে। আচাৰ্য্য পাৰ্বতী কুমাৰ আৰু কে পি কিট্টপ্পা পিল্লাইৰ অধীনত তেওঁ প্ৰশিক্ষণ লৈছিল। ইয়াৰ পিছৰ বছৰবোৰত তেওঁ বহুতো স্থানীয় কনচাৰ্টত অনুষ্ঠান পৰিৱেশন কৰে, যাৰ ভিতৰত ১৯৭৪ চনত মাদ্ৰাচ মিউজিক একাডেমীত অনুষ্ঠিত হোৱা কনচাৰ্ট এটাও আছিল। বিয়াৰ পিছত তেওঁ পুনেলৈ গুচি যায়। তেওঁক "নীলা চকুৰ সুন্দৰী" বুলি অভিহিত কৰা জে আৰ ডি টাটাৰ উৎসাহত ১৯৮২ চনত প্ৰথমবাৰৰ বাবে ভাৰতৰ বাহিৰত, লণ্ডন, পেৰিচ আৰু ৰোটেৰডামত অনুষ্ঠান পৰিৱেশন কৰে। আশীৰ দশকৰ সময়ছোৱাত গৃহ ৰাজ্য মহাৰাষ্ট্ৰত বিভিন্ন কনচাৰ্ট পৰিবেশন কৰিছিল। এই সময়তে তেওঁ উপলব্ধি কৰে যে ৰাজ্যখনত ভাৰতনাট্যমৰ আগ্ৰহী লোক বিশেষ নাই। তাৰ পিছত তেওঁৰ কনচাৰ্টত মাৰাঠী আৰু হিন্দী গীত সংমিশ্ৰিত কৰাৰ ধাৰণাটো আহিল। ইয়াৰ ফলত অৱশেষত "নৃত্য গংগা" নামৰ ভাৰতনাট্যম কনচাৰ্টৰ গঠন হয়, য'ত প্ৰায় ৮০টা কম্পোজিচন আছে আৰু এই সকলোবোৰ হিন্দুস্তানী শাস্ত্ৰীয় সংগীতৰ ওপৰত আধাৰিত। চাপেকাৰ "কালবৰ্ধিনী"ৰ প্ৰতিষ্ঠাপক, যিটো এটা দাতব্য ন্যাস যিয়ে শাস্ত্ৰীয় নৃত্যৰ পাঠদান আৰু প্ৰচাৰ কাৰ্য্যকলাপত সহায় কৰে।

২০০৮ চনত চলচ্চিত্ৰ নিৰ্মাতা অমৃতা মহাদিকে চাপেকৰৰ জীৱন আৰু কৰ্মৰ ওপৰত ব্যোমাগামী নামেৰে এখন তথ্যচিত্ৰ পৰিচালনা কৰে। চাপেকৰৰ ৬০তম জন্মদিন উদযাপনৰ অংশ হিচাপে "কলাবৰ্ধিনী"য়ে ব্যোমাগামী প্ৰযোজনা কৰিছিল আৰু মহাৰাষ্ট্ৰৰ পুনেৰ গণেশ কলা ক্ৰিদা মঞ্চত প্ৰদৰ্শিত হৈছিল। 

চাপেকাৰ বিবাহিত আৰু তেওঁৰ অৰুন্ধতী পট্টৱৰ্ধন নামেৰে এগৰাকী কন্যা আছে। অৰুন্ধতীও এগৰাকী প্ৰশিক্ষিত নৃত্যশিল্পী। ২০০৭ চনত চাপেকৰে শাস্ত্ৰীয় নৃত্যলৈ আগবঢ়োৱা অৱদানৰ বাবে সংগীত নাটক অকাডেমী বঁটাৰে সন্মানিত হয়।

## তথ্য সংগ্ৰহ

শ্ৰেণী:ভাৰতীয় মহিলা কৰিঅ'গ্ৰাফাৰ
শ্ৰেণী:সংগীত নাটক একাডেমী বঁটা বিজয়ী
তবিথা চলোমন

**তবিথা চলোমন** (; জন্ম ১৯০১) কলিকতা ডেণ্টেল কলেজ এণ্ড হস্পিতালৰ পৰা স্নাতক ডিগ্ৰী লাভ কৰা ভাৰতৰ প্ৰথম মহিলাসকলৰ ভিতৰত অন্যতম৷ স্নাতক ডিগ্ৰী লাভ কৰাৰ পিছত তেওঁ চিত্তৰঞ্জন সেৱা সদন চিকিৎসালয়ত এটা দন্ত চিকিৎসা কেন্দ্ৰ আৰম্ভ কৰিছিল আৰু ডাফেৰিন চিকিৎসালয়ত কাম কৰিছিল। বাগদাদী ইহুদী সম্প্ৰদায়ৰ সদস্য হিচাপে ইহুদী সম্প্ৰদায়ৰ কামৰ সৈতে ওতঃপ্ৰোতভাৱে জড়িত আছিল।

## প্ৰাৰম্ভিক জীৱন আৰু শিক্ষা
তবিথা চলোমনৰ জন্ম হৈছিল ১৯০১ চনত ব্ৰিটিছ ভাৰতৰ বাগদাদী ইহুদী প্ৰব্ৰজিত সম্প্ৰদায়ত । তেওঁ ভাৰতৰ দন্ত চিকিৎসক হিচাপে যোগ্যতা অৰ্জন কৰা প্ৰথম গৰাকী মহিলা আছিল৷ ১৯২৮ চনৰ ৩০ মাৰ্চত দন্ত বিজ্ঞানত অনুজ্ঞাপত্ৰসহ কলিকতা দন্ত চিকিৎসা মহাবিদ্যালয় আৰু চিকিৎসালয় পৰা স্নাতক ডিগ্ৰী লাভ কৰিছিল (পাছলৈ ডঃ আৰ. আহমেদ দন্ত চিকিৎসা মহাবিদ্যালয়), ১৯২৩ চনত একেখন কলেজৰ পৰা যোগ্যতা অৰ্জন কৰা একমাত্ৰ পূৰ্বৰ মহিলা প্ৰাৰ্থী ফাতিমা আলী জিন্নাৰ পাঁচ বছৰৰ পাছত আৰু ১৯৪৪ চনত লাহোৰৰ ডি'মন্টম'ৰেন্সি কলেজ অৱ ডেন্টিষ্ট্ৰিৰ পৰা দন্ত চিকিৎসাত যোগ্যতা অৰ্জন কৰা বিমলা ছুডৰ ষোল্ল বছৰ আগত তেওঁ এই যোগ্যতা অৰ্জন কৰিছিল৷

## কেৰিয়াৰ
চলোমনে ৰফিউদ্দিন আহমেদৰ সৈতে কলিকতা ডেণ্টেল জাৰ্নেলত কাম কৰি চিত্তৰঞ্জন সেৱা সদন হাস্পতালত ডেণ্টেল ক্লিনিক আৰম্ভ কৰে। তেওঁ ডাফেৰিন হাস্পতালত সন্মানীয় পদবীত কাম কৰিছিল।

ইহুদী কাৰ্য্যৰ লগত ওতঃপ্ৰোতভাৱে জড়িত হৈ মহিলা আন্তঃৰাষ্ট্ৰীয় জিয়নিষ্ট সংগঠন (WIZO) আৰু কল্যাণ সমিতি, কলিকতা ইহুদী সংস্থা আৰু বহুসংস্কৃতিৰ কলিকতা মহিলা সমিতিত কাৰ্যনিৰ্বাহ কৰিছিল।

## ব্যক্তিগত জীৱন
তবিথা চলোমনৰ দুজন পুত্ৰ আৰু এগৰাকী কন্যা আছিল, এৰিক, চাৰ্লছ আৰু হেবে। আভি হৈছে ১৯৫৬ চনত জন্মগ্ৰহণ কৰা চাৰ্লছৰ ডাঙৰ পুত্ৰ।

## তথ্যসূত্ৰ

শ্ৰেণী:ভাৰতীয় নাৰী
নন্দিনী মুণ্ডকুৰ

**নন্দিনী মুণ্ডকুৰ** () ভাৰতৰ অন্যতম উন্নয়নমূলক শিশু চিকিৎসক যিয়ে বিকাশৰ বিকাৰ আগতীয়াকৈ‍ ধৰা পেলোৱা আৰু হস্তক্ষেপ সেৱাৰ ক্ষেত্ৰত অগ্ৰণী কাম কৰিছে।

## জীৱন আৰু জীৱিকা
১৯৪৯ চনত তামিলনাডুৰ তিৰুভাল্লুৰৰ পৰম্পৰাগত তামিলীয় পৰিয়ালত জন্ম। ১৯৭২ চনত নতুন দিল্লীৰ মৌলানা আজাদ মেডিকেল কলেজৰ পৰা এম বি বি এছ সম্পূৰ্ণ কৰি ১৯৭৭ চনত একেখন কলেজৰ পৰাই পেডিয়াট্ৰিক্সত এম ডি (ডক্টৰ অৱ মেডিচিন) সম্পূৰ্ণ কৰে। বিকাশমূলক অধ্যয়নৰ ক্ষেত্ৰখনৰ প্ৰতি তীব্ৰ আগ্ৰহ প্ৰকাশ কৰাৰ সময়তে প্ৰথম অৱস্থাত শিশু চিকিৎসক হিচাপে কাম কৰিছিল। ১৯৮৯ চনৰ অক্টোবৰ মাহত তেওঁ ভোজতাৰ আৰ্লি ডায়েগন'ছিছ এণ্ড থেৰাপি বিষয়ৰ এক পাঠ্যক্ৰম সম্পন্ন কৰিছিল। তেওঁ আমেৰিকান একাডেমী অৱ চেৰেব্ৰেল পালচি এণ্ড ডেভেলপমেণ্টেল মেডিচিন (এফ.এ.এ.চি.পি. আৰু ডি.এম.এ.)ৰ ফেল'।

তেওঁ বৰ্তমান জয়ানগৰ আৰু মালেশ্বৰমত বাংগালোৰত অনুশীলন কৰে।

## অৱদানসমূহ
ভাৰতত উন্নয়নমূলক শিশু চিকিৎসাৰ ক্ষেত্ৰত সজাগতা সৃষ্টি আৰু আগতীয়া হস্তক্ষেপৰ সঁজুলি সৃষ্টিৰ ক্ষেত্ৰত তেওঁ আগভাগ লৈছিল। তেওঁ ২০০৬ চনত শিশু বিকাশ আৰু অক্ষমতা কেন্দ্ৰ প্ৰতিষ্ঠা কৰিছিল। কেন্দ্ৰটোৱে জন্মৰ পৰা কৈশোৰলৈকে শাৰীৰিক, মানসিক, ভাষা আৰু শিকাৰ সামৰ্থ্যৰ ক্ষেত্ৰত বিভিন্ন ধৰণৰ বিকাশমূলক সমস্যা থকা শিশুসকলক চিকিৎসা কৰি আহিছে। কেন্দ্ৰটোৱে শিশুসকলৰ বাবে প্ৰাৰম্ভিক হস্তক্ষেপ সেৱা প্ৰয়োগ কৰা এখন বিদ্যালয়ও চলায়।

ড° নন্দিনী মুণ্ডকুৰ আন্তঃৰাষ্ট্ৰীয় শিশু শান্তি পৰিষদৰ (আইচিপিচি) সঞ্চালিকা আৰু আইচিপিচিত তেওঁৰ বৰ্তমানৰ কামৰ লগত সমগ্ৰ দেশৰ শিশুসকলৰ বাবে সামাজিক আৱেগিক শিক্ষণ কাৰ্যসূচীত কাম কৰাটো জড়িত হৈ আছে।

ছাখুমভিট ট্ৰাষ্টৰ পৰিচালক হিচাপে তেওঁ সমগ্ৰ কৰ্ণাটকৰ গ্ৰাম্যাঞ্চলৰ শিশুসকলৰ বাবে উপগ্ৰহৰ জৰিয়তে "লৰ্ন মেথ উইথ ফান" নামৰ এক কাৰ্যসূচী হাতত লৈছে।

ডাঃ নন্দিনী মুণ্ডকুৰে উন্নত ভৱিষ্যত প্ৰাপ্ত কৰিবলৈ প্ৰতিটো অক্ষমতা থকা শিশুক সহায় কৰাৰ দৃষ্টিভংগী পূৰণ কৰা লক্ষ্যৰে এক ব্যাপক অনলাইন স্ব-শিক্ষিত প'ৰ্টেল ট'টছগাইডৰ সহ-প্ৰতিষ্ঠাপক হিচাপে কাম কৰিছিল।

## বঁটা আৰু স্বীকৃতি
সামাজিক শিশু ৰোগৰ বাবে সত্য গুপ্তা বঁটা-১৯৭৮ 

* সামাজিক উদ্যোগশীলতাৰ বাবে অশোক ফেল'শ্বিপ-১৯৮৬
* শিশু কল্যাণৰ বাবে সমৰ্পিত সেৱাৰ বাবে দেশ স্নেহি বঁটা-১৯৯৬ 
* শিশুৰ যত্নৰ বাবে ৰ 'টাৰী এক্সিলেন্স বঁটা-১৯৯৮
* আন্তঃৰাষ্ট্ৰীয় নাৰী দিৱস-২০০২ত বাংগালোৰ চিটি লেডিজ চাৰ্কলে মহিলা কৃতিত্ব বঁটা প্ৰদান কৰে
* ২০০৮ চনত উইক আলোচনীয়ে ভাৰতীয় জিনিয়াছ হিচাপে তালিকাভুক্ত কৰিছিল
* উপগ্ৰহৰ জৰিয়তে কৰ্ণাটকৰ গ্ৰাম্য শিশুসকলক গণিত শিকোৱাৰ বাবে মন্থন বঁটা-২০০৮ 

## শেহতীয়া প্ৰকল্পসমূহ

* ২০১০ চনত ডঃ নন্দিনী মুণ্ডকুৰ পিকান-পিএআৰচি ইণ্ডো-কানাডা অটিজম নেটৱৰ্কৰ মুখ্য অৱদানকাৰী আছিল৷ 

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
খাদিজা মমতাজ

**খাদিজা মমতাজ** (জন্ম ১৯৫৫) ভাৰতৰ কেৰালা ৰাজ্যৰ এগৰাকী মালয়ালম লেখিকা। তেওঁ পেশাগতভাৱে এগৰাকী চিকিৎসক আৰু সম্ভৱতঃ কেৰালা সাহিত্য চক্ৰত তেওঁৰ দ্বিতীয়খন উপন্যাস বৰষাৰ বাবে আটাইতকৈ বেছি পৰিচিত যিখনে‍ ২০১০চনত কেৰালা সাহিত্যি অকাডেমী বঁটা লাভ কৰিছিল। 

## প্ৰাৰম্ভিক আৰু ব্যক্তিগত জীৱন
২০১৩ চনৰ জুন মাহত কালিকাট মেডিকেল কলেজৰ পৰা বদলি হোৱাৰ প্ৰতিবাদত চৰকাৰী সেৱাৰ পৰা স্বেচ্ছামূলক অৱসৰৰ বাবে আবেদন জনাইছিল।

## সাহিত্যিক জীৱন
প্ৰথমে চন্দ্ৰিকা সাপ্তাহিকত ধাৰাবাহিক উপন্যাস হিচাপে আৰু পাছলৈ ২০০৪ চনত কাৰেণ্ট বুকছৰ গ্ৰন্থ হিচাপে প্ৰকাশ পোৱা আথমথিৰথাংগলিল মুংগিনিবৰ্ণুৰ পৰা মুমতাজে সাহিত্য জীৱন আৰম্ভ কৰে। সমালোচনাত্মক আৰু জনপ্ৰিয় উপন্যাস বৰষা (২০০৭)ৰ জৰিয়তে মুমতাজে খ্যাতি অৰ্জন কৰে। মুছলমান মহিলাসকলে যি নিষেধাজ্ঞাৰ অধীনত জীয়াই থাকিবলৈ বাধ্য হয়, সেই নিষেধাজ্ঞাৰ বলপূৰ্বক কিন্তু হাস্যৰসময়ী উপস্থাপনৰ বাবে সমালোচকৰ প্ৰশংসা লাভ কৰা এই গ্ৰন্থখনে মালয়ালম সাহিত্যত এক মাইলৰ খুঁটি হিচাপে প্ৰশংসা লাভ কৰে। ই ২০১০ চনৰ বাবে সন্মানীয় কেৰেলা সাহিত্য অকাডেমী বঁটা লাভ কৰে। মমতাজৰ পৰৱৰ্তী উপন্যাস *আথুৰাম* ২০১১ চনৰ ২৮ জানুৱাৰীত কোচি দ্বাদশ আন্তঃৰাষ্ট্ৰীয় গ্ৰন্থ মহোৎসৱত মুক্তি লাভ কৰিছিল, সমালোচকসকলৰ পৰাও ৰেভ ৰিভিউ লাভ কৰে। প্ৰখ্যাত লেখক ইউ. এ. খাদৰ মতে, তেওঁৰ প্ৰশংসিত বৰষাৰ পিছত এই উপন্যাসখনে নিশ্চিতভাৱে এক বৈচিত্ৰ্য্ৰ্যপূৰ্ণ ধৰণৰ পঢ়া আৰু ব্যাখ্যাৰ সূচনা কৰিছিল কিয়নো ই এগৰাকী চিকিৎসক হিচাপে নিজৰ অভিজ্ঞতাৰ দ্বাৰা ডাঃ মুথাছৰ ওচৰৰ এক ক্ষেত্ৰক আবেগপূৰ্ণভাৱে মোকাবিলা কৰিছিল। তেওঁ কয়, "চৰিত্ৰসমূহৰ অভ্যন্তৰীণ সংঘাতৰ মাজেৰে বিকশিত হোৱা বৰ্ণনাৰ অনন্য শৈলীয়ে নিশ্চিতভাৱে গোটেই কামটোত পাঠকৰ মনোযোগ আকৰ্ষণ কৰিব।" 

## গ্ৰন্থপঞ্জি

* *আথমথীৰথাংগালিল মুঙ্গিনিভাৰ্নু* (উপন্যাস, বৰ্তমানৰ কিতাপ, ত্ৰিশূৰ, ২০০৪) 
* বৰষা (উপন্যাস, ডি. চি. বুকছ, কোট্টায়াম, ২০০৭) ইংৰাজী, তামিল আৰু কানাড়ালৈ অনুবাদ কৰা হৈছে। *ইংৰাজী, তামিল আৰু কানাড়ালৈ অনুবাদ কৰা হৈছে*
* *ডাক্তৰ দাইভামালা* (মেমৰিজ, ডিচি বুকছ, কোট্টায়াম, ২০০৯) 
* *আথুৰাম* (উপন্যাস, ডিচি বুকছ, কোট্টায়াম, ২০১০) 
* *সৰগাম, সামুহম* (এছেইছ, বুকপয়েণ্ট, কোঝিকোড়, ২০১১) 
* *বালিয়াথিল নিন্নু ইৰাংগী ভান্না অ 'ৰেল* (চুটি গল্প, পিয়ানো প্ৰকাশন, কোঝিকোড়, ২০১১) 
* *মথ্ৰুকম* (বৈজ্ঞানিক সাহিত্য, ডিচি বুকছ, কোট্টায়াম, ২০১২) 
* পুৰুষনাৰিয়থা স্ত্ৰিমুখঙ্গল (এছেইছ, মথ্ৰুভূমি বুকছ, কোঝিকোড়, ২০১২) 
* পিৰাক্কুম মুনবে কাৰুথালোডে (বিজ্ঞান কল্পকাহিনী, বৰ্তমানৰ কিতাপ, ত্ৰিশূৰ, ২০১৩) 
* *নীত্তিয়েঝুথুকাল* (উপন্যাস, ডিচি বুকছ, কোট্টায়াম, ২০১৭) 
* নাম জীৱিথম চুট্টেডুকুনভাৰ (চুটি গল্প, গ্ৰেন্মা বুকছ, কোঝিকোড়, ২০১৭) 
* *খয়ালাত* (প্ৰবন্ধ, মহাকাশ কেৰালা প্ৰকাশন, কোঝিকোড়, ২০১৭) 
* প্ৰাণায়াম, লেইংগিগাথা, ষ্ট্ৰী বিম 'চনম (প্ৰবন্ধ, অলিভ প্ৰকাশন, কোঝিকোড়, ২০১৮) 

## বঁটা

* ২০০৮: কে. ভি. সুৰেন্দ্ৰনাথ সাহিত্য বঁটা বৰষাৰ বাবে 
* ২০১০: কেৰালা সাহিত্য একাডেমী বঁটা বৰছাৰ বাবে*বাৰছা*
* ২০১০: *বৰষাৰ* বাবে চেৰুকাড বঁটা
* ২০১৮: *নীত্তিয়েঝুথুকাল* বাবে ত্ৰিশূৰ সাহিত্য বেদী বঁটা

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
ৰিদ্ধি ডোগ্ৰা

**ৰিদ্ধি ডোগ্ৰা** (ইংৰাজী: Riddhi Dogra; জন্ম: ২২ ছেপ্তেম্বৰ ১৯৮৪ অথবা ১৯৮৫) এগৰাকী ভাৰতীয় অভিনেত্ৰী। তেওঁ জিঅ' চিনেমাত প্ৰচাৰিত *অসুৰ*ত নুছৰাত, অল্ট বালাজীৰ *দ্য মেৰেড উইমেন*ত আস্থা, ষ্টাৰ প্লাছৰ *মৰিয়াদা: লেকিন কাব টক?*ত প্ৰিয়া আৰু জি টিভিৰ *ৱহ আপনা ছা*ত নিশা চৰিত্ৰ বাবে জনাজাত। ইয়াৰ উপৰিও তেওঁ ৰিয়েলিটি শ্ব' *নাচ বালিয়ে ৬* আৰু *ফিয়েৰ ফেক্টৰ: খট্ৰো কে খিলাড়ী ৬*ত অংশগ্ৰহণ কৰিছিল।

## প্ৰাৰম্ভিক জীৱন
১৯৮৪/৮৫ চনৰ ২২ ছেপ্টেম্বৰত দিল্লীত ৰিদ্ধি ডোগ্ৰাৰ জন্ম হৈছিল। নতুন দিল্লীৰ শ্বেইখ ছৰাইৰ আপীজয় স্কুলত অধ্যয়ন কৰি কমলা নেহৰু কলেজৰ পৰা মনোবিজ্ঞান সন্মানসহ স্নাতক ডিগ্ৰী লাভ কৰে।

## কৰ্মজীৱন
দূৰদৰ্শন উদ্যোগত প্ৰৱেশ কৰাৰ আগতে ডোগ্ৰা শ্যামক দাবৰ নৃত্য প্ৰতিষ্ঠানৰ এগৰাকী নৃত্যশিল্পী আছিল। জুম টিভিৰ সহ-প্ৰযোজক হিচাপে তেওঁ এই উদ্যোগত আত্মপ্ৰকাশ কৰিছিল।

দূৰদৰ্শনত থকা বছৰবোৰত তেওঁ জি টিভি, এনডিটিভি গুড টাইমছ, জুম টেলিভিছন, আৰু অন গ্ৰাউণ্ড ইভেণ্টৰ বাবেও বহুতো টেলিভিছন অনুষ্ঠান আৰু ভ্ৰমণ ভিত্তিক অনুষ্ঠান আয়োজন কৰি আহিছে। ২০১৩ চনত নাচ বালিয়ে ৬ত অংশগ্ৰহণ কৰে।ডোগ্ৰাই সাবিত্ৰী – এক প্ৰেম কাহানীত সাবিত্ৰী, দিয়া আৰু বাতি হমত অদিতি, আৰু ৱহ আপনা ছাত নিশাৰ চৰিত্ৰত অভিনয় কৰে।

ছাহিৰ ৰাজাৰ পৰিচালনাত নিৰ্মাণ কৰা দ্য মেৰিড উইমেনত তেওঁ নাম ভূমিকাত অভিনয় কৰিছিল। ডোগ্ৰাই তেওঁৰ অনুৰাগী আৰু দৰ্শকৰ পৰা লাভ কৰাৰ দৰেই সমালোচকৰ পৰাও সমাদৰ আৰু প্ৰশংসা লাভ কৰে। ৱেব ধাৰাবাহিকখনত মণিকা ডোগ্ৰাইও মুখ্য চৰিত্ৰত অভিনয় কৰিছে।

## ব্যক্তিগত জীৱন
২০১১ চনত ডোগ্ৰাই অভিনেতা ৰাকেশ বাপতৰ সৈতে বিবাহপাশত আবদ্ধ হয়। ২০১৯ চনত তেওঁলোকৰ বিবাহ বিচ্ছেদ হয়।

তেওঁৰ ভাতৃ অভিনেতা অক্ষয় ডোগ্ৰা আৰু ককাক আছিল ভাৰতীয় জনতা পাৰ্টিৰ জ্যেষ্ঠ ৰাজনীতিবিদ অৰুণ জেটলী।

## তথ্য সংগ্ৰহ

শ্ৰেণী:ভাৰতীয় অভিনয় শিল্পী
সুচিতা ত্ৰিবেদী

সুচিতা ত্ৰিবেদী (ইংৰাজী: Suchita Tribedi; জন্ম: ২০ ছেপ্টেম্বৰ ১৯৭৬) এগৰাকী ভাৰতীয় অভিনেত্ৰী৷ তেওঁ হিন্দী দূৰদৰ্শনৰ নাটকত কৰা অভিনয়ৰ বাবে পৰিচিত। ষ্টাৰ প্লাছৰ ধাৰাবাহিক বা বহু আৰু বেবীত মীনাক্ষী থক্কৰৰ চৰিত্ৰত কৰা অভিনয়ৰ বাবে তেওঁক বহুলভাৱে স্মৰণ কৰা হয়, যাৰ বাবে তেওঁ দুবাৰকৈ হাস্যৰসৰ চৰিত্ৰৰ শ্ৰেষ্ঠ অভিনেত্ৰীৰ ভাৰতীয় টেলি বঁটা (Indian Telly Award for Best Actress in a Comic Role) লাভ কৰে, আৰু দুটাকৈ মনোনয়ন লাভ কৰে।

## ব্যক্তিগত জীৱন
১৯৭৬ চনৰ ২০ ছেপ্টেম্বৰত মহাৰাষ্ট্ৰৰ মুম্বাইত সুচিতা ত্ৰিবেদীৰ জন্ম হয়৷ তেওঁৰ পিতৃ অনিল ত্ৰিবেদী আৰু মাতৃ গীতা ত্ৰিবেদী৷ ২০১৮ চনৰ ২২ ছেপ্টেম্বৰত ৪২ বছৰ বয়সত নিগম পেটেলৰ সৈতে তেওঁ বিবাহপাশত আবদ্ধ হয়।

ইনষ্টাগ্ৰামত তেওঁ ভাগবতৰা কৰা বিবাহৰ আলোকচিত্ৰ বহু প্ৰচাৰিত হৈ পৰিছিল।

## কৰ্মজীৱন
বলৱন্ত দুল্লাতে লিখা আৰু পৰিচালনা কৰা চুটি ছবি "এক সৱাল মুন্নী কা"ত ত্ৰিবেদীয়ে শিশু শিল্পী হিচাপে আত্মপ্ৰকাশ কৰে আৰু এই ছবিখন ৰাষ্ট্ৰীয় দূৰদৰ্শনত বহুবাৰ প্ৰচাৰিত হয়। ছবিখনত তেওঁ চন্দা চৰিত্ৰত অভিনয় কৰিছিল।

ত্ৰিবেদীয়ে মূলতঃ ভাৰতীয় দূৰদৰ্শনত কাম কৰি আহিছে। ২০০৫ চনৰ পৰা ২০১০ চনলৈকে ষ্টাৰ প্লাছ হিন্দী চেনেলত প্ৰচাৰিত হেটছ অফ প্ৰডাকচনৰ ছুপাৰ হিট ধাৰাবাহিক *বা বহু আৰু বেবী*ত মীনাক্ষী থক্কৰৰ কমিক চৰিত্ৰত অভিনয় কৰাৰ বাবে তেওঁ বেছিকৈ পৰিচিত। ২০১৩ চনৰ ১৮ ফেব্ৰুৱাৰীৰ পৰা ২০১৩ চনৰ ৪ অক্টোবৰলৈকে লাইফ অ'কেত প্ৰচাৰিত হোৱা সাবিত্ৰী – এক প্ৰেম কাহানী নামৰ ভাৰতীয় কাল্পনিক নাটকৰ দূৰদৰ্শন ধাৰাবাহিকখনতো তেওঁ অভিনয় কৰিছে৷

## তথ্য সংগ্ৰহ

শ্ৰেণী:ভাৰতীয় অভিনয় শিল্পী
বাহবিজ দোৰাবজী

**বাহবিজ দোৰাবজী** (ইংৰাজী: Vahbbiz Dorabjee) এগৰাকী ভাৰতীয় দূৰদৰ্শন অভিনেত্ৰী আৰু মডেল।

## কৰ্মজীৱন
বাহবিজ দোৰাবজীয়ে দূৰদৰ্শন ধাৰাবাহিক *প্যাৰ কি য়ে এক কাহানী*ৰ জৰিয়তে বাহবিজ দোৰাবজীত আত্মপ্ৰকাশ কৰে৷ ২০১০ চনৰ ১৮ অক্টোবৰৰ পৰা ২০১১ চনৰ ১৫ ডিচেম্বৰলৈকে প্ৰচাৰিত হোৱা ধাৰাবাহিকখনত তেওঁ পঞ্চি ডোব্ৰিয়ালৰ চৰিত্ৰত অভিনয় কৰিছিল। ২০১৩ চনত তেওঁ দূৰদৰ্শন ধাৰাবাহিক সৰস্বতীচন্দ্ৰত অলকৰ চৰিত্ৰত অভিনয় কৰে। ২০১১ চনত প্ৰচাৰিত *প্যাৰ কি য়ে এক কাহানী*ত কৰা অভিনয়ৰ বাবে তেওঁ শ্ৰেষ্ঠ সহযোগী চৰিত্ৰৰ বঁটা লাভ কৰে। তেওঁ টেলিভিছন ধাৰাবাহিক *বহু হামাৰী ৰজনীকান্ত*ত মেগী কান্তৰ চৰিত্ৰত অভিনয় কৰিছিল। ২০১৩ চনৰ ১৮ ফেব্ৰুৱাৰীৰ পৰা ২০১৩ চনৰ ৪ অক্টোবৰলৈকে লাইফ অ'কেত প্ৰচাৰিত হোৱা সাবিত্ৰী – এক প্ৰেম কাহানী নামৰ ভাৰতীয় কাল্পনিক নাটকৰ দূৰদৰ্শন ধাৰাবাহিকখনতো তেওঁ অভিনয় কৰিছে৷

## ব্যক্তিগত জীৱন
মহাৰাষ্ট্ৰৰ পুনেৰ পাৰ্চী পৰিয়ালত বাহবিজৰ জন্ম হৈছিল। তেওঁৰ পিতৃৰ নাম জেহাংগীৰ দোৰাবজী আৰু মাতৃৰ নাম ফিৰোজা ডোৰাবজী। তেওঁলোক পুনেৰ প্ৰতিস্থিত উদ্যোগী।

২০১৩ চনত দোৰাবজীয়ে তেওঁৰ প্যাৰ কি য়ে এক কাহানীৰ সহ অভিনেতা ভিভিয়ান দেশনাৰ সৈতে বিবাহপাশত আবদ্ধ হয়। ২০১৬ চনত তেওঁলোকৰ বিবাহ বিচ্ছেদ ঘটে।

## তথ্য সংগ্ৰহ

শ্ৰেণী:ভাৰতীয় চলচ্চিত্ৰ অভিনেতা
শ্ৰেণী:ভাৰতীয় অভিনয় শিল্পী
শ্ৰেণী:হিন্দী টেলিভিছনৰ অভিনেত্ৰী
শ্ৰেণী:ভাৰতীয় টেলিভিছন অভিনেত্ৰী
শ্ৰেণী:ভাৰতীয় ৱেব ধাৰাবাহিকৰ অভিনেত্ৰী
শ্ৰেণী:জীৱিত ব্যক্তি
মণিকা ডোগ্ৰা

**মণিকা ডোগ্ৰা** (ইংৰাজী: Monica Dogra) এগৰাকী আমেৰিকান সংগীতজ্ঞ আৰু অভিনেত্ৰী। মণিকা ছখন বৈশিষ্ট্যপূৰ্ণ ছবিত অভিনয় কৰাৰ লগতে শ্বা’ইৰ আৰু ফাংক (Shaa’ir and Func) বেণ্ডৰ সৈতে পাঁচটা ষ্টুডিঅ’ এলবাম মুকলি কৰিছে। তেওঁ ভাৰতৰ প্ৰথম ইংৰাজী সংগীত প্ৰতিভা সন্ধানী অনুষ্ঠান দ্য ষ্টেজৰ (The Stage) জুৰি পেনেলৰ সদস্য আছিল। তেওঁ কান লায়নৰ (Cannes Lion) বাবে মনোনীত হোৱা সংগীত-ডকুমেণ্টৰি ধাৰাবাহিক দ্য ডেৱাৰিষ্টছৰ (The Dewarists) চাৰিটা ছিজনৰ আয়োজন কৰিছিল। গ্ল’ৰিয়া ষ্টেইনমে প্ৰযোজনা কৰা ভাইচলেণ্ড এমি (Viceland Emmy) মনোনীত ধাৰাবাহিক উইমেনতো (Woman) তেওঁ কাম কৰিছিল।

## প্ৰাৰম্ভিক জীৱন
মণিকা ডোগ্ৰা ভাৰতীয়মূলৰ জম্মুৰ হিন্দু ডোগ্ৰা পৰিয়ালৰ কন্যা। তেওঁৰ মাতৃৰ ফালৰ পৰা ককাক হৈছে ডোগ্ৰী লোকসংগীতৰ গায়ক প্ৰকাশ শৰ্মা। তেওঁ মেৰিলেণ্ডৰ বাল্টিমোৰত ডাঙৰ-দীঘল হৈছিল। তেওঁ অকলি প্ৰাথমিক বিদ্যালয়, মণ্টেছৰী আৰু ডুলানি হাইস্কুলত পঢ়িছিল। তেওঁ নিউ য়ৰ্ক ইউনিভাৰ্ছিটিৰ পৰা মিউজিকেল থিয়েটাৰ বিষয়ত স্নাতক ডিগ্ৰী লাভ কৰে৷

## তথ্য সংগ্ৰহ

শ্ৰেণী:অভিনয় শিল্পী
সুমনা দাস

**সুমনা দাস গোৰাদিয়া** (ইংৰাজী: Sumana Das Goradia) এগৰাকী ভাৰতীয় দূৰদৰ্শন অভিনেত্ৰী। বেত্তাব দিল কী তামান্না হেঁইত শামলীৰ চৰিত্ৰত অভিনয় কৰাৰ লগতে ডিজনী চেনেলৰ কিয়া মাষ্ট হেঁ লাইফ, ফিয়েৰ ফাইলছ: ডৰ কি সচ্ছি তচবিৰে আদি ধাৰাবাহিকতো ৰিয়াৰ চৰিত্ৰত অভিনয় কৰিছে। সুমনা দাসৰ জন্ম হৈছিল অসমৰ ডিফুত। তেওঁৰ ডাঙৰ ভগ্নী মধুমিতা দাসো এগৰাকী দূৰদৰ্শন অভিনেত্ৰী। ২০১৩ চনৰ ১৮ ফেব্ৰুৱাৰীৰ পৰা ২০১৩ চনৰ ৪ অক্টোবৰলৈকে লাইফ অ'কেত প্ৰচাৰিত হোৱা সাবিত্ৰী – এক প্ৰেম কাহানী নামৰ ভাৰতীয় কাল্পনিক নাটকৰ দূৰদৰ্শন ধাৰাবাহিকখনতো তেওঁ অভিনয় কৰিছে৷

## দূৰদৰ্শন

## তথ্য সংগ্ৰহ

শ্ৰেণী:ভাৰতীয় চলচ্চিত্ৰ অভিনেতা
শ্ৰেণী:হিন্দী টেলিভিছনৰ অভিনেত্ৰী
শ্ৰেণী:ভাৰতীয় টেলিভিছন অভিনেত্ৰী
শ্ৰেণী:জীৱিত ব্যক্তি
অনিল কুমাৰী মালহোত্ৰা

**অনিল কুমাৰী মালহোত্ৰা** () এগৰাকী ভাৰতীয় হোমিঅ'পেথিক চিকিৎসক; নেহৰু হোমিঅ'পেথিক চিকিৎসা মহাবিদ্যালয় আৰু দিল্লী বিশ্ববিদ্যালয় চিকিৎসালয়ৰ অধ্যক্ষ। শ্ৰী সাই নাথ স্নাতকোত্তৰ হোমিঅ'পেথীৰ প্ৰাক্তন ছাত্ৰী য'ৰ পৰা ২০০৬ চনত হোমিঅ'পেথীত এমডি লাভ কৰে আৰু ২০০৭ চনৰ ১ আগষ্টৰ পৰা নেহৰু চিকিৎসা মহাবিদ্যালয়ৰ অধ্যক্ষৰ পদত অধিষ্ঠিত হৈ আছে। তেখেতে কেইবাখনো চিকিৎসা গৱেষণা পত্ৰ প্ৰকাশ কৰা বুলি জনা যায়, তাৰ উপৰিও তেওঁ চিকিৎসা কৰ্মশালা অনুষ্ঠিত কৰিছে য'ত তেওঁৰ উপস্থাপনসমূহ  প্ৰদৰ্শিত হৈছে আৰু বহুতো অবিৰত চিকিৎসা শিক্ষা কাৰ্যসূচীত অংশগ্ৰহণ কৰিছে।। চিকিৎসা বিজ্ঞানলৈ আগবঢ়োৱা অৱদানৰ বাবে ভাৰত চৰকাৰে তেওঁক ২০১৬ চনত চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
গায়ত্ৰী গোবিন্দ

**গায়ত্ৰী গোবিন্দ ** ()  এগৰাকী ভাৰতীয় শাস্ত্ৰীয় নৃত্যশিল্পী, কৰিঅ’গ্ৰাফাৰ, অভিনেত্ৰী আৰু ২০০৮ চনত এছিয়ানেটৰ ভোডাফোন ঠাকাদিমিৰ বিজয়ী।

তেওঁ ভাৰতনাট্যম, মোহিনীঅট্টম, কুচিপুড়ী, অট্টনমথুল্লাল, কথাকলী, কথক আৰু কেৰালনাদনমৰ প্ৰশিক্ষণপ্ৰাপ্ত। চাৰি বছৰ বয়সৰ পৰাই ভাৰত আৰু বিদেশৰ বিভিন্ন মঞ্চত তেওঁ প্ৰদৰ্শন কৰি আহিছে। তেওঁ ত্ৰিবান্দ্ৰমৰ নিজা নৃত্য দল *Silver Streak*ৰ গৰাকী। তেওঁ কৈৰালী টিভি, এছিয়ানেট, সূৰ্য্য টিভি, মঝাভিল মনোৰমা, কৈৰালী ৱী, এছিয়ানেট নিউজ, বিটিভি, দূৰদৰ্শন, এচিভিত বহুতো টিভি অনুষ্ঠান আৰু লাইভ শ্ব'ৰ এংকৰ কৰিছে। তেওঁ প্ৰসিদ্ধ চাহ ব্ৰেণ্ড ছোচাইটি টীৰ মডেল আৰু  এইচ চি এল টেকন'লজীছৰ চফ্টৱেৰ ইঞ্জিনিয়াৰ। বৰ্তমান তেওঁ ত্ৰিবান্দ্ৰমত বাস কৰে। তেওঁ চেন্নাই আৰু ত্ৰিবান্দ্ৰমৰ নৃত্য বিদ্যালয় ‘তাকাধিমী’ চলাই আছে।

২০১৫ চনৰ ১৬ অক্টোবৰত তেওঁ ফিনলেণ্ডৰ হেলচিংকিত মনোৰঞ্জন, সংবাদ মাধ্যমৰ বাবে সোণালী মহিলা বঁটা[7] ২০১৫ লাভ কৰে।

## তথ্য সংগ্ৰহ

শ্ৰেণী:ভাৰতীয় মহিলা কৰিঅ'গ্ৰাফাৰ
ষ্টেলা গ্ৰীগ’ৰিয়ান

**ষ্টেলা গ্ৰীগ'ৰিয়ান** () এগৰাকী আৰ্মেনিয়ান শিল্পী, ভাস্কৰ্য্যশিল্পী আৰু শিক্ষয়িত্ৰী। তেওঁ ৪ নৱেম্বৰ, ১৯৮৯ চনত আৰাগৎসভানত জন্ম গ্ৰহণ কৰে। 

## কেৰিয়াৰ
ষ্টেলা গ্ৰীগ’ৰিয়ানে ১৯৮৯ চনত আৰ্মেনিয়াৰ আৰগাটছটন প্ৰদেশৰ আৰাগৎসৱনত জন্মগ্ৰহণ কৰিছিল। ২০১০ চনৰ পৰা ২০১৪ চনলৈকে তেওঁ *ইয়েৰেভান ষ্টেট একাডেমী অৱ ফাইন আৰ্টছ*ত ভাস্কৰ্য্য বিভাগত অধ্যয়ন কৰে। 
ষ্টেট পেডাগজিকেল ইউনিভাৰ্চিটিৰ পৰা খান আবোভ্যানৰ পিছত স্নাতকোত্তৰ ডিগ্ৰী লাভ কৰে। ২০১৬ চনৰ পৰা ষ্টেলাই "মুগদুছিয়ান" কলা কেন্দ্ৰত অধ্যাপনা কৰে।

## প্ৰদৰ্শনী
ষ্টেলাই তেওঁৰ ভাস্কৰ্য শিল্পৰ প্ৰদৰ্শনী দেশৰ বিভিন্ন অনুষ্ঠানত আগবঢ়ায়। সেইবোৰ হ’ল:
*২০১৩ চনত যুৱ প্ৰতিযোগিতা
*"ব্ৰঞ্জ আৰু ভলিউম", ২০১৩
*চেণ্ট চাৰ্গিছৰ ভোজৰ বাবে উৎসৰ্গিত প্ৰদৰ্শনী-প্ৰতিযোগিতা, ২০১৪
*ৰিপাব্লিকান ভাস্কৰ্য্য প্ৰদৰ্শনী, ২০১৪
*আৰ্মেনিয়ান গণহত্যাৰ বাবে উৎসৰ্গিত প্ৰদৰ্শনী- «১০০ বছৰৰ পিছত», ২০১৫
## বঁটা-সন্মান
তেওঁ তেওঁৰ ভাস্কৰ্য শিল্পৰ বাবে কেইবাটিও বঁটাৰে সন্মানিত হয়। 
*ছেইণ্ট চাৰ্গিছ বঁটা, ২০১৫
*ছেইণ্ট চাৰ্গিছ বঁটা, ২০১৬
*শ্ৰেষ্ঠ ভাস্কৰ্য্যৰ শিল্প কৰ্মৰ বাবে আৰ্ট ফেষ্ট ২০১৬ আন্তঃৰাষ্ট্ৰীয় যুৱ উৎসৱ বঁটা
*আৰ্মেনিয়ান গণহত্যা ১০০ বছৰীয়া জয়ন্তীত *দ্যা পাষ্ট ইন প্ৰেজেণ্ট* প্ৰতিযোগিতাত বিজয়ীসকলৰ প্ৰদৰ্শনী।
## চিত্ৰ ভাণ্ডাৰ

Ֆրանսիական առավոտ շարքից, 2012.jpg|ফ্ৰেন্স মৰ্ণিং চিৰিজ, ২০১২ 
Միայն 2015.jpg|চ’ল’, ২০১৫ 
Ադամ և Լիլիթ, 2015.jpg|আদাম এণ্ড লিলিথ, ২০১৫ 


## তথ্য সূত্ৰ

শ্ৰেণী:আৰ্মেনিয়াৰ ব্যক্তি
শ্ৰেণী:ভাস্কৰ্যশিল্পী
বৰ্তিকা ঝা

**বৰ্তিকা ঝা** (; জন্ম: ৮ এপ্ৰিল ২০০০) এগৰাকী ভাৰতীয় কৰিঅ’গ্ৰাফাৰ, নৃত্যশিল্পী, আৰু অভিনেত্ৰী। তেওঁ ২০১৮ চনৰ ষ্টাৰ প্লাছৰ ডান্স ৰিয়েলিটি শ্ব' ডান্স প্লাছ, ৪ৰ্থ ছিজনৰ প্ৰতিযোগী আৰু ৰানাৰ্ছ আপ আছিল।  তেতিয়াৰ পৰাই ভাৰতৰ অন্যতম জনপ্ৰিয় নৃত্যশিল্পী আৰু কৰিঅ’গ্ৰাফাৰ হিচাপে নিজকে প্ৰতিষ্ঠা কৰিবলৈ সক্ষম হৈছে।
## কৰ্মজীৱন
কেইবাবাৰো প্ৰত্যাখ্যানৰ সন্মুখীন হোৱাৰ পিছত ২০১৮ চনত ষ্টাৰ প্লাছত প্ৰচাৰিত ধৰ্মেশ য়েলাণ্ডেৰ দলত ডান্স প্লাছ ছিজন ৪-ত ঝাক নিৰ্বাচিত কৰা হয়। শ্ব’টোত তেওঁ ফাইনেলত প্ৰৱেশ কৰে য’ত তেওঁ ২য় ৰানাৰ্ছ আপ হয়।

দ্য ডান্স প্লাছৰ বিচাৰক, কৰিঅ’গ্ৰাফাৰ আৰু বলীউডৰ পৰিচালক ৰেমো ডিছুজাই তেওঁৰ ছবি ‘ষ্ট্ৰীট ডান্সাৰ থ্ৰীডি’ত  বৰুণ ধাৱান আৰু শ্ৰদ্ধা কাপুৰৰ সৈতে বৰ্তিকাক অভিনয়ৰ বাবে নিৰ্বাচিত কৰিছিল।    

ইয়াৰ পিছত তেওঁ চনী টিভিৰ নৃত্য অনুষ্ঠান ইণ্ডিয়াজ বেষ্ট ডান্সাৰ ছিজন-১ৰ কৰিঅ’গ্ৰাফাৰ হিচাপে অংশগ্ৰহণ কৰে, য'ত বৰ্তিকা প্ৰতিযোগী টাইগাৰ পপৰ (অজয় সিং) বিজয়ী কৰিঅ'গ্ৰাফাৰ আছিল।  

## তথ্য সংগ্ৰহ

শ্ৰেণী:ভাৰতীয় মহিলা কৰিঅ'গ্ৰাফাৰ
গৌৰী জোগ

**গৌৰী জোগ** ()  চিকাগোৰ এগৰাকী কথক নৃত্যশিল্পী, কৰিঅ’গ্ৰাফাৰ আৰু গৱেষক পণ্ডিত। লক্ষ্ণৌ আৰু জয়পুৰ ঘৰনাৰ প্ৰতিনিধি হিচাপে গণ্য কৰা জোগে কথক নৃত্যৰ অনুশীলন কৰি আহিছে। তেওঁৰ সৃষ্টিসমূহৰ ভিতৰত আছে কৃষ্ণ লীলা, শকুন্তলা, ঝান্সী কী ৰাণী, কথক যাত্ৰা, পূব মিলে পশ্চিম, ফায়াৰ- দ্য ফিয়েৰী টেল আদি। তেওঁ কথকৰ কাৰিকৰী উপাদানৰ জৰিয়তে পৰম্পৰাগত "গল্প কোৱাৰ কলা"ক জীৱন্ত কৰি তুলিছে। পৰম্পৰাৰ সীমা অতিক্ৰম নকৰাৰ প্ৰতি লক্ষ্য ৰাখি বলীউডৰ কিছুমান ষ্টেপ আৰু যোগক কথকত একীভূত কৰাৰ অনন্য পন্থাৰ বাবে তেওঁ বিশেষকৈ নৱপ্ৰজন্মৰ মাজত অতি জনপ্ৰিয়। ফ্লেমেংকো, ভাৰতনাট্যম, ওডিচি, মেক্সিকান আৰু আমেৰিকান বেলেৰ সৈতে কথকক সংযুক্ত কৰি কৰা তেওঁৰ পৰীক্ষাই বহু প্ৰশংসা লাভ কৰিছে। ১৯৯৯ চনৰ পৰা গৌৰী জোগ আৰু তেওঁৰ দলটোৱে উত্তৰ আমেৰিকা আৰু ভাৰতত ৩২৫টাতকৈও অধিক নৃত্য প্ৰদৰ্শনী কৰিছে।

## তথ্য সংগ্ৰহ

শ্ৰেণী:ভাৰতীয় মহিলা কৰিঅ'গ্ৰাফাৰ
মঞ্জু কাপুৰ

**মঞ্জু কাপুৰ** (ইংৰাজী: সৰহ) এগৰাকী ভাৰতীয় ঔপন্যাসিক। তেওঁৰ ডিফিকাল্ট ডটাৰ্ছ (Difficult Daughters) নামৰ প্ৰথম উপন্যাসখনে ১৯৯৯ চনৰ কমনৱেলথ ৰাইটাৰ্ছ বঁটা লাভ কৰে আৰু এই বঁটা লাভ কৰা ইউৰোপ আৰু দক্ষিণ এছিয়াৰ শ্ৰেষ্ঠ প্ৰথম গ্ৰন্থ হিচাপে স্বীকৃতি পায়।

## ব্যক্তিগত জীৱন
গুণ নিধি ডালমিয়াৰ সৈতে তেওঁৰ বিবাহ সম্পন্ন হৈছিল; তেওঁলোকৰ তিনিজন সন্তান আৰু চাৰিজন নাতি-নাতিনী আছে, আৰু তেওঁলোক নতুন দিল্লীত থাকে।

## বঁটা আৰু সন্মান
• ২০১১: দক্ষিণ এছিয়ান সাহিত্যৰ বাবে ডি এছ চি বঁটা, সহ-বিজেতা, দ্য ইমিগ্ৰেণ্ট
• ১৯৯৯: কমনৱেলথ ৰাইটাৰ্ছ বঁটা, শ্ৰেষ্ঠ প্ৰথম গ্ৰন্থ, ইউৰোপ আৰু দক্ষিণ এছিয়া, ডিফিকাল্ট ডটাৰ্ছ

## উল্লেখনীয় কৰ্ম
• *ডিফিকাল্ট ডটাৰ্ছ*, পেংগুইন ইণ্ডিয়া, ১৯৯৮; ফেবাৰ এণ্ড ফেবাৰ, ১৯৯৮,  
•*এ মেৰিড উইমেন*, ইণ্ডিয়া ইংক, ২০০৩; ফেবাৰ এণ্ড ফেবাৰ, ২০০৩,  
•*হোম*, ৰেন্ডম হাউছ, ইণ্ডিয়া, ২০০৬, ; Faber and Faber, 2006,  
•*দ্য ইমিগ্ৰেণ্ট*, ৰেন্ডম হাউছ, ইণ্ডিয়া, ২০০৮, ; Faber And Faber, 2009,  
•*কষ্ট‘ডি*, ফেবাৰ এণ্ড ফেবাৰ, ২০১১, 
•*শ্বেপিং দ্যা ৱৰ্ল্ড: উইমেন ৰাইটাৰছ অন ডেমছেল্ভ*, এড. মঞ্জু কাপুৰ, হেই হাউছ ইণ্ডিয়া, ২০১৪.
•*ব্ৰাডাৰছ*, পেংগুইন, ইউকে, ২০১৬.

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতীয় সাহিত্যিক
ৰীলা হোতা

**ৰীলা হোতা** (; ) এগৰাকী ওডিচি নৃত্যাংগনা, গুৰু আৰু কৰিঅ’গ্ৰাফাৰ। যোগ গুৰু বিজয়লক্ষ্মী হোটা আৰু প্ৰাক্তন আমোলা পূৰ্ণচন্দ্ৰ হোতাৰ কন্যা ৰীলা সৰুৰে পৰা নৃত্য, যোগ আৰু আশ্ৰম জীৱনৰ সৈতে পৰিচিত আছিল। ওডিচি নৃত্যৰ ৩জন দিগগজ গুৰু গংগাধৰ প্ৰধান, শ্ৰীমতী মাধৱী মুদগল আৰু গুৰু কেলুচৰণ মহপাত্ৰৰ অধীনত প্ৰশিক্ষণ লৈ তেওঁ নিখুঁত ছন্দ, কৌশল, কৃপা আৰু উপস্থাপন কৌশল বিকশিত কৰিছিল। এগৰাকী ট্ৰেণ্ড চেটাৰ ৰীলা হোতাই যোগ, কুণ্ডলিনী আৰু সংস্কৃতৰ দৰে ভাৰতীয় আধ্যাত্মিক দৰ্শনক তেওঁৰ অভিনয়ৰ বিষয়বস্তু হিচাপে গঢ়ি তোলাৰ পথ প্ৰদৰ্শক আছিল আৰু ওডিচি নৃত্যত এক নতুন মাত্ৰা আধ্যাত্মিক দিশ যোগ কৰাৰ বাবে তেওঁক কৃতিত্ব দিয়া হয়।
## কৰ্মজীৱন
আঠ বছৰ বয়সৰ পৰাই গুৰু গংগাধৰ প্ৰধানৰ অধীনত প্ৰশিক্ষণ আৰম্ভ কৰিছিল। গুৰৱী মাধৱী মুদগাল আৰু কিংবদন্তি গুৰু কেলুচৰণ মহপাত্ৰৰ সক্ষম নিৰ্দেশনাত তেওঁ নিজৰ নৃত্য দক্ষতাক আগুৱাই লৈ যায়। এগৰাকী ট্ৰেণ্ড চেটাৰ, মহান আধ্যাত্মিক গুৰু পৰমহংস স্বামী সত্যানন্দ সৰস্বতীৰ সংগই ৰীলাক ভাৰতীয় আধ্যাত্মিক দৰ্শনক তেওঁৰ অভিনয়ৰ বিষয়বস্তু হিচাপে গঢ়ি তুলিবলৈ অনুপ্ৰাণিত কৰিছিল। ৰীলা হোতাই ৰেইজ অৱ উইজডম ছ’চাইটি প্ৰতিষ্ঠা কৰিছিল। এই সংস্থাই পৰম্পৰাগত নিৰাময় ব্যৱস্থাত সংগীত, নৃত্য আৰু গুৰুত্বপূৰ্ণ চিকিৎসা পদ্ধতিসমূহ একত্ৰিত কৰি কেনেকৈ আজিৰ জীৱনশৈলীৰ প্ৰত্যাহ্বানসমূহ মোকাবিলা কৰিব পাৰে, তাৰবাবে কাম কৰে। ভাৰতীয় কলালৈ আগবঢ়োৱা অসাধাৰণ অৱদানৰ বাবে তেওঁক সনাতন নৃত্যপুৰস্কাৰ বঁটা প্ৰদান কৰা হৈছে।

## তথ্য সংগ্ৰহ

শ্ৰেণী:ভাৰতীয় মহিলা কৰিঅ'গ্ৰাফাৰ
মঞ্জুলা অনাগনি

**মঞ্জুলা অনাগনি** () এগৰাকী ভাৰতীয় প্ৰসূতি আৰু স্ত্ৰীৰোগ বিশেষজ্ঞ।

## প্ৰাৰম্ভিক জীৱন আৰু শিক্ষা
তিনিজন ভাই-ভনীৰ সৈতে দ্বিতীয় সন্তান হিচাপে ভাৰতৰ তেলেংগানাত জন্মগ্ৰহণ কৰিছিল মঞ্জুলা অনাগনিৰ। ইঞ্জিনিয়াৰিং এগ্ৰিকালচাৰেল এণ্ড মেডিকেল কমন এণ্ট্ৰেন্স টেষ্টত ৫৮ নম্বৰ স্থান লাভ কৰি পিছলৈ গান্ধী মেডিকেল কলেজত যোগদান কৰে। দশম শ্ৰেণীত শৈক্ষিক উৎকৰ্ষৰ বাবে মুখ্যমন্ত্ৰীৰ বৃত্তি লাভ কৰিছিল। হায়দৰাবাদৰ ওছমানিয়া মেডিকেল কলেজৰ পৰা চিকিৎসা বিজ্ঞানত ডক্টৰেট ডিগ্ৰী লাভ কৰে। 

পিছলৈ প্ৰসৱৰ পূৰ্বে জিনীয় মূল্যায়ন, বন্ধ্যাত্ব, আল্ট্ৰাছ’নোগ্ৰাফী আৰু হিষ্টেৰ’স্কপি আৰু লেপাৰ’স্কপিৰ দৰে ন্যূনতম আক্ৰমণাত্মক পদ্ধতিৰ উচ্চ প্ৰশিক্ষণ গ্ৰহণ কৰে

## কেৰিয়াৰ
দ্য হিন্দুৰ মতে, অনাগনীয়ে নতুন লেপাৰ’স্কপিক কৌশলৰ পথ প্ৰদৰ্শক হৈ পৰিছে আৰু প্ৰাথমিক এমেন’ৰিয়া, এণ্ডোমেট্ৰিয়েল পুনৰুৎপাদনৰ বাবে ষ্টেম চেল পদ্ধতি, আৰু নিওভেজিনা সৃষ্টিৰ কৌশলৰ ওপৰত কামত অৰিহণা যোগাইছে।

২০১৫ চনত ভাৰত চৰকাৰে তেওঁক চতুৰ্থ সৰ্বোচ্চ ভাৰতীয় অসামৰিক সন্মান পদ্মশ্ৰী প্ৰদান কৰে। ২০১৬ চনত মুম্বাইত অনুষ্ঠিত ২০১৬ চনৰ ইণ্ডিয়া লিডাৰশ্বিপ কনক্লেভতো অনাগণীয়ে ভাৰতীয় পৰিক্ৰমাৰ বছৰৰ ভাৰতীয় বঁটা লাভ কৰে। সেই বছৰতে তেওঁক গিনিজ ৱৰ্ল্ড ৰেকৰ্ডছৰ দ্বাৰা স্বীকৃতি দিয়া হয় যে তেওঁ একেটা অপাৰেচনতে সৰ্বাধিক সংখ্যক জৰায়ুৰ ফাইব্ৰইড আঁতৰাই পেলাইছিল। তেওঁ আৰু তেওঁৰ দলটোৱে মুঠ ৪ কিলোগ্ৰাম ওজনৰ ৮৪টা ফাইব্ৰইড আঁতৰাই উলিয়াইছিল, যাৰ ভিতৰত আটাইতকৈ ডাঙৰটোৰ ওজন আছিল ১.০৭ কিলোগ্ৰাম, যিটোৱে ন্যূনতম-আক্ৰমণাত্মক নিম্ন ট্ৰান্সভাৰ্চ মিনি-লেপাৰোটমী ছিদ্ৰৰ জৰিয়তে কাম কৰিছিল।&nbsp; 

মহিলাৰ স্বাস্থ্যৰ বাবে প্ৰচাৰ চলাবলৈ প্ৰত্যুষা নামৰ এটা বেচৰকাৰী সংস্থাও সহ-প্ৰতিষ্ঠা কৰিছে অনাগনীয়ে।তেওঁ মহিলা সবলীকৰণৰ বাবে বহু কাম কৰি আছে, ২০২০ চনৰ ৮ ফেব্ৰুৱাৰীত তেওঁ অতিথি বক্তা আছিল আৰু শ্বেই ছেফ ৱাক, কুডোছত অংশগ্ৰহণ কৰিছিল, তেওঁৰ দীক্ষাৰ বাবে তেওঁ বাকী বিশ্বৰ বাবে অনুপ্ৰেৰণা আছিল। 

## ব্যক্তিগত জীৱন
অনাগনীয়ে ক'লি সুৰেশৰ সৈতে বিবাহপাশত আৱদ্ধ হৈছে।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
আৰ্মিনেহ কেলেণ্টচ

**আৰ্মিনেহ কেলেন্টচ্** বা আৰ্মিনেহ গেলেন্টচ্, জন্ম নাম পাৰ'নিয়ান (১৮ আগষ্ট ১৯২০, ডামাস্কাছ – ২২ নৱেম্বৰ ২০০৭, ইয়েৰেভান) এগৰাকী আৰ্মেনিয়ান শিল্পী, ইউ এছ এছ আৰৰ সন্মানীয় শিল্পী (১৯৬৭) আছিল।

## জীৱনী
১৯২০ চনৰ ১৮ আগষ্টত ছিৰিয়াৰ ডামাস্কাছত আৰ্মিনৱহ পাৰনিয়ানৰ জন্ম হৈছিল। তেওঁৰ পিতৃ আৰু মাতৃ টিগ্ৰানুহি আৰু চাৰ্গিছ পাৰ'নিয়ান্স মূলতঃ তুৰস্কৰ আডাপাজাৰৰ শিক্ষক আছিল।. এই পৰিয়ালটোৱে আৰ্মেনিয়াৰ গণহত্যাৰ পৰা পলায়ন কৰি অট্টোমান সাম্ৰাজ্যৰ পৰা পলায়ন কৰে। পৰোনিয়ানৰ দেউতাকৰ মৃত্যু হৈছিল তাইৰ সৰুতে, আৰু তাইৰ মাকে আৰ্মিনেহ আৰু তেওঁৰ ডাঙৰ ভায়েক আৰামৰ সৈতে পলায়ন কৰিবলগীয়া হৈছিল। ১৯২৬ চনত ছিৰিয়াৰ আলেপ্পোলৈ যোৱালৈকে তেওঁলোকে ছবছৰ ইস্তানবুলত বাস কৰিছিল।

১৯২৬ চনৰ পৰা ১৯৩৫ চনলৈকে পাৰ'নিয়ানে আলেপ্পোৰ হাইগাজিয়ান চেণ্ট জোচেফ স্কুলত আৰু তাৰ পিছত জেৰুজালেমৰ জেৰুজালেম গীৰ্জাত অধ্যয়ন কৰে। ১৯৩৮-১৯৩৯ চনত পাৰনিয়ানে এজন বিখ্যাত চিত্ৰশিল্পী হাৰুটিউন কেলেণ্টছৰ ষ্টুডিঅ'ত অধ্যয়ন কৰে। ১৯৪৩ চনৰ ২ মে'ত বেইৰুটৰ ছেইণ্ট নিছান গীৰ্জাত পাৰ'নিয়ানে হাৰুটিউন কেলেণ্টচৰ সৈতে বিবাহপাশত আবদ্ধ হয়।
## কৃতিত্ব
১৯৩৯ চনত ছিৰিয়াৰ আলেপ্পোত পাৰ’নিয়ানৰ প্ৰথম প্ৰদৰ্শনী মুকলি কৰা হয়। ১৯৩৯ চনৰ পৰা নিউয়ৰ্ক, আলেপ্পো আৰু বেইৰুটত প্ৰদৰ্শনীত অংশগ্ৰহণ কৰে। ১৯৪৩ আৰু ১৯৪৫ চনত কেলেণ্টছে বেইৰুটত ব্যক্তিগত প্ৰদৰ্শনী মুকলি কৰে।

১৯৪৬ চনত কেলেণ্টছ পৰিয়াল ছোভিয়েট আৰ্মেনিয়ালৈ গুচি যায়। সেই বছৰতে কেলেণ্টছ আৰ্মেনিয়াৰ শিল্পী সংঘৰ সদস্য হয়।

১৯৪৭ চনত প্ৰত্যাৱৰ্তন কৰা লোকসকলৰ প্ৰথম প্ৰদৰ্শনীৰ আয়োজন কৰা হয় আৰু কেলেণ্টছৰ কৰ্মৰাজিক “বুৰ্জোৱা চিত্ৰকলাৰ অনুকৰণ” বুলি সমালোচনা কৰা হয়।

১৯৬২ চনৰ পৰা ইয়েৰেভান, আলেপ্পো, পেৰিছ, মণ্ট্ৰিয়েল আৰু টিবিলিচিত কেলেণ্টছৰ একক প্ৰদৰ্শনীৰ আয়োজন কৰা হয়।[5]

১৯৬৫ চনত কেলেণ্টছ ছিৰিয়ালৈ উভতি যায় য'ত তেওঁৰ মাক আৰু তেওঁৰ ভাতৃ বাস কৰে আৰু পিছৰ বছৰত তেওঁৰ “ট্ৰেভেলিং ইন ছিৰিয়া” শীৰ্ষক প্ৰদৰ্শনী আৰ্মেনিয়াৰ আৰ্টিষ্ট ইউনিয়নত মুকলি কৰা হয়।

১৯৬৭ চনত কেলেণ্টছক ছোভিয়েট আৰ্মেনিয়ান ৰিপাব্লিকৰ সন্মানীয় শিল্পীৰ উপাধি প্ৰদান কৰা হয়। সেই বছৰতে স্বামী হাৰুটিউন কেলেণ্টছৰ মৃত্যুৰ এবছৰৰ পিছত তেওঁ তেওঁৰ নিৰ্বাচিত কেনভাছসমূহ প্ৰদৰ্শন কৰিবলৈ এটা হল-ষ্টুডিঅ' খুলিছিল আৰু জীৱনৰ শেষ দিনলৈকে এই ষ্টুডিঅ'ত কাম কৰিছিল।

১৯৮৬ চনত কেলেণ্টছক ইউ এছ এছ আৰৰ অৰ্ডাৰ অৱ ফ্ৰেণ্ডশ্বিপ অৱ পিপলছৰ সন্মান প্ৰদান কৰা হয়।

১৯৯১ চনত কেলেণ্টছে আমেৰিকালৈ সৃষ্টিশীল ভ্ৰমণ কৰে। ১৯৯২ চনত লছ এঞ্জেলছৰ পেন-আৰ্মেনিয়ান নেচনেল চেণ্টাৰত একক প্ৰদৰ্শনী মুকলি কৰে। ১৯৯৪-১৯৯৬ চনত কেলেণ্টছে আমেৰিকাত বাস কৰিছিল। ১৯৯৬ চনৰ পৰা তেওঁ ইয়েৰেভানত পুনৰ সৃষ্টি কৰিছিল আৰু ২০০০-২০০৪ চনত তেওঁৰ একক প্ৰদৰ্শনী মুকলি হৈছিল।

১৯৯৭ চনত কেলেণ্টছে হাৰুটিউন কেলেণ্টছৰ ওপৰত এখন আত্মজীৱনী আৰ্মিনেহে প্ৰকাশ কৰে; *মোক ক্ষমা কৰা, হাৰৌতিউন; স্মৃতি*।এই গ্ৰন্থখনত তেওঁ বিংশ শতিকাৰ মহান আৰ্মেনিয়ান শিল্পী হাৰৌটিউন কেলেণ্টছৰ বাস্তৱিক প্ৰতিকৃতি অংকন কৰিছে, য'ত তেওঁলোকৰ প্ৰেম আৰু কঠিন পাৰিবাৰিক সম্পৰ্কৰ কাহিনী কোৱা হৈছে।

২০০০ চনত আৰ্মেনিয়াৰ আৰ্টিষ্ট ইউনিয়নত কেলেণ্টছৰ ৮০ বছৰীয়া জয়ন্তী উপলক্ষে এক পুৰ্বদৃষ্টিসম্পন্ন একক প্ৰদৰ্শনীৰ আয়োজন কৰা হয়। ২০০৪ চনৰ অক্টোবৰ মাহত আৰ্মেনিয়াৰ ষ্টেট একাডেমী অৱ ফাইন আৰ্টছৰ হল অৱ এলবাৰ্ট আৰু ট'ভে বয়জিয়ানছত তেওঁৰ শেষ প্ৰদৰ্শনীৰ আয়োজন কৰা হৈছিল।

২০০৭ চনৰ ২২ নৱেম্বৰত ইয়েৰেভানত আৰ্মিনেহ কেলেণ্টচৰ মৃত্যু হয়।

## তথ্য সূত্ৰ

শ্ৰেণী:আৰ্মেনিয়াৰ ব্যক্তি
শ্ৰেণী:মৃত ব্যক্তি
শ্ৰেণী:চিত্ৰশিল্পী
কস্তুৰী ৰাজাধ্যাক্ষ

**কস্তুৰী ৰাজাধ্যাক্ষ** () এগৰাকী ভাৰতীয় চিকিৎসক আৰু সমাজকৰ্মী আছিল। তেওঁ বিশেষভাৱে ভাৰতীয় বা দক্ষিণ এছিয়াৰ লোকসকলৰ বাবে কেইবাটাও সমৰ্থন গোটক সহায় কৰিছিল, আৰু বিশেষকৈ ঘৰুৱা হিংসাৰ অন্ত পেলোৱা আৰু দক্ষিণ এছিয়াৰ ব্যৱসায়ীসকলক সহায় কৰাত মনোনিৱেশ কৰিছিল।

## ব্যক্তিগত জীৱন
কস্তুৰী ৰাজাধ্যাক্ষৰ ১৯২৩ বা ১৯২৪ চনত ভাৰতত জন্ম হৈছিল।১৯৪৫ চনত ৰাজাধ্যাক্ষই মুম্বাইত স্ত্ৰীৰোগ বিজ্ঞান অধ্যয়ন কৰি এম বি বি এছ ডিগ্ৰী লাভ কৰে।. জনস্বাস্থ্যত স্নাতকোত্তৰ ডিগ্ৰীও তেওঁ লাভ কৰিছিল, যি তেওঁ জনছ হপকিন্স বিশ্ববিদ্যালয়ৰ পৰা লাভ কৰিছিল। বিঠাল কাশীনাথ ৰাজাধ্যাক্ষৰ সৈতে কস্তুৰী ৰাজাধ্যাক্ষৰ বিবাহ হৈছিল৷ তেওঁলোকৰ দুজন পুত্ৰ জন্ম হৈছিল।
## কৰ্মজীৱন
কস্তুৰী ৰাজাধ্যাক্ষই চিকিৎসক হিচাপে কাম কৰিছিল, আৰু চিকিৎসা কৰা গৰ্ভৱতী মহিলাসকলে সন্মুখীন হোৱা অসুবিধাসমূহ দেখি মহিলাসকলৰ বাবে সংগঠন স্থাপন কৰি সমাজ সেৱাত নিজৰ কৰ্মজীৱন আৰম্ভ কৰিছিল। ১৯৬৫ চনত ৰাজাধ্যাক্ষ আমেৰিকালৈ গুচি যায় আৰু মহিলাসকলক সহায় কৰিবলৈ সামূহিক কাম অব্যাহত ৰাখে। জনস্বাস্থ্যত স্নাতকোত্তৰ ডিগ্ৰী লাভ কৰাৰ পিছত তেওঁ জনছ হপকিন্স বিশ্ববিদ্যালয়ে স্ত্ৰীৰোগ আৰু প্ৰসূতি বিজ্ঞানৰ আন্তঃৰাষ্ট্ৰীয় শিক্ষা উন্নত কৰাৰ বাবে পৰিচালিত অলাভজনক সংস্থা *ঝপিগোৰ এছিয়ান*ৰ সমন্বয়ক হয়। এই পদত তেওঁ ছয় বছৰ কটায়৷ এই সময়ছোৱাত তেওঁ বিশখনতকৈও অধিক দেশ ভ্ৰমণ কৰি লেপ্ৰাস্কপিৰ প্ৰশিক্ষণৰ আয়োজন কৰে। তাৰ পিছত তেওঁ অহাইঅ'ৰ কলম্বাছত অৱস্থিত স্থাপত্য আৰু অভিযান্ত্ৰিক প্ৰতিষ্ঠান ডি এল জেড কৰ্প'ৰেশ্যনৰ পৰিচালক হিচাপে আৰু সংখ্যালঘু ব্যৱসায়িক সমন্বয়ক হিচাপে কাম কৰে।

১৯৯০ চনত ৰাজাধ্যাক্ষই মহিলা শ্ৰমিকক সহায়ৰ বাবে *ৱমেন অৱ ইণ্ডিয়ান চাবকণ্টিনেণ্ট ছাপৰ্ট গ্ৰুপ* (WISSUG) প্ৰতিষ্ঠা কৰে। তেওঁ মধ্য অহাইঅ’ৰ এছিয়-আমেৰিকীয় ব্যৱসায়ীসকলৰ বাবে থকা এটা গোট এছিয়ান আমেৰিকান কমাৰ্চ গ্ৰুপ (AACG)ৰ সহ-প্ৰতিষ্ঠাপক আছিল। ২০০৩ চনত ৰাজাধ্যাক্ষৰ লগতে আন ৯গৰাকী ব্যক্তিয়ে দক্ষিণ এছিয়াৰ সমাজৰ ঘৰুৱা নিৰ্যাতনৰ বলি হোৱা লোকসকলক সহায়ৰ বাবে কাম কৰা অলাভজনক সংস্থা *আশা-ৰে অৱ হোপ* প্ৰতিষ্ঠা কৰে। ইয়াৰ উপৰি তেওঁ মহিলাৰ এটা ব্যৱসায়িক মেণ্টৰিং গ্ৰুপৰ প্ৰতিষ্ঠাৰ লগত জড়িত আছিল।

২০০৮ চনৰ ছেপ্টেম্বৰ মাহত ৰাজাধ্যাক্ষক অহাইঅ' মহিলা হল অৱ ফেমত অন্তৰ্ভুক্ত কৰা হয়। গোটেই কেৰিয়াৰত তেওঁৰ কামৰ বাবে কেইবাটাও বঁটা লাভ কৰিছিল। ১৯৯৬ চনত তেওঁ *ৱাই ডব্লিউ চি এ ৱমেন অৱ এচিভমেণ্ট* বঁটা লাভ কৰে, আৰু ১৯৯৮ চনত তেওঁ অহাইঅ’ৰ ফেডাৰেচন অৱ ইণ্ডিয়ান এছ’চিয়েশ্যনৰ আউটষ্টেণ্ডিং কমিউনিটি চাৰ্ভিচ বঁটা লাভ কৰে। তেওঁক *অহাইঅ' নাগৰিক অধিকাৰ আয়োগৰ অসাধাৰণ নেতা বঁটা* প্ৰদান কৰা হয় আৰু ২০০১ চনত তেওঁ *মহিলা সাহসী বঁটা*ও লাভ কৰে। ২০০৩ চনত তেওঁ *নেচনেল এছ'চিয়েচন অৱ আমেৰিকান ফিজিচিয়ানছ অৱ ইণ্ডিয়ান অৰিজিন*ৰ পৰা *মষ্ট ডিষ্টিংচড ফিজিচিয়ান কমিউনিটি চাৰ্ভিচ* বঁটা লাভ কৰে।
## তথ্যসূত্ৰ

শ্ৰেণী:চিকিৎসাবিদ
শ্ৰেণী:সমাজকৰ্মী
শ্ৰেণী:ভাৰতৰ মহিলা সমাজকৰ্মী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
মূৱলুৰ ৰামমীৰথাম

**মূৱলুৰ ৰামমীৰথাম** ((১৮৮৩–১৯৬২) এগৰাকী তামিল সমাজ সংস্কাৰক, লেখক আৰু দ্ৰাবিড় আন্দোলনৰ ৰাজনৈতিক কৰ্মী আছিল৷ তেওঁ মাদ্ৰাজ প্ৰদেশত দেৱদাসী ব্যৱস্থা বিলুপ্ত কৰাৰ বাবে কাম কৰিছিল।
## প্ৰাথমিক জীৱন
১৮৮৩ চনত মাদ্ৰাজ প্ৰেচিডেন্সিৰ থিৰুভাৰুৰত জন্মগ্ৰহণ কৰা ৰামমীৰথমৰ ময়ুৰাম (বৰ্তমান মায়লাধুথুৰাই)ৰ ওচৰৰ এখন গাঁও মূভালুৰত ডাঙৰ-দীঘল হৈছিল।

## সক্ৰিয়তা
তেওঁ প্ৰথমতে ভাৰতীয় জাতীয় কংগ্ৰেছ (আই এন চি)ৰ সমৰ্থক আছিল৷ অৱশ্যে ১৯২৫ চনত তেওঁ কংগ্ৰেছ ত্যাগ কৰে৷ তাৰপিছত তেওঁ ‘পেৰিয়াৰ’ ই ভি ৰামাছামীৰ আত্মসন্মান আন্দোলনৰ সদস্য হৈছিল। ১৯৩০ চনত তেওঁ দেৱদাসী ব্যৱস্থা বিলুপ্ত কৰাৰ বাবে মুথুলক্ষ্মী ৰেড্ডীৰ আইন প্ৰণয়নৰ জৰিয়তে সমৰ্থন কৰে। ১৯৩৬ চনত তেওঁ দাচিগালিন মোছাৱলাই আল্লাধু মাধি পেট্ৰা মাইনাৰ্ছ নামৰ এখন উপন্যাস ৰচনা কৰে যিয়ে দেৱদাসীসকলৰ দুৰ্দশা উদঙাই দিয়ে। ১৯৩৭-৪০ চনৰ হিন্দী বিৰোধী আন্দোলনত তেওঁ অংশগ্ৰহণ কৰিছিল আৰু ১৯৩৮ চনৰ নৱেম্বৰ মাহত আন্দোলনত অংশগ্ৰহণ কৰাৰ বাবে ছয় সপ্তাহৰ কাৰাদণ্ড বিহা হৈছিল। ১৯৪৯ চনত পেৰিয়াৰৰ পৰা বিচ্ছেদ ঘটে, আৰু পেৰিয়াৰৰ আশ্ৰয়দাতা চি এন আন্নাদুৰাইয়ে আৰম্ভ কৰা দ্ৰাবিদা মুনেত্ৰ কাঝাগম (ডি এম কে) দলৰ তেওঁ সমৰ্থক হয়। ১৯৬২ চনত মৃত্যুৰ আগলৈকে তেওঁ ডি এম কেৰ সমৰ্থক হৈ থাকে।

## উত্তৰাধিকাৰ
তেওঁৰ উপন্যাসখনে সৃষ্টি কৰা জনসচেতনতা আৰু দেৱদাসী ব্যৱস্থা বিলুপ্ত কৰাৰ বাবে কৰা তেওঁৰ অবিৰত অভিযান, মাদ্ৰাজ দেৱদাসী (সৰ্পণ প্ৰতিৰোধ) আইন বা দেৱদাসী বিলুপ্তি বিধেয়ক গৃহীত কৰাত সহায়ক হৈছিল, যিয়ে ১৯৪৭ চনত এই প্ৰথা নিষিদ্ধ কৰিছিল।

তেওঁৰ স্মৃতিত ১৯৮৯ চনত তামিলনাডু চৰকাৰে দৰিদ্ৰ মহিলাসকলক আৰ্থিক সাহায্য প্ৰদানৰ বাবে "মূভালুৰ ৰামমিৰথাম আম্মাল নিনাইভু বিবাহ সাহায্য আঁচনি" প্ৰতিষ্ঠা কৰে।

## তথ্যসূত্ৰ
শ্ৰেণী:সমাজকৰ্মী
শ্ৰেণী:ভাৰতৰ মহিলা সমাজকৰ্মী
ফুলৱা কৰ্মকাৰ

**ফুলৱা খামকাৰ** (; জন্ম: ১৭ ছেপ্টেম্বৰ ১৯৭৪) এগৰাকী ভাৰতীয় কৰিঅ’গ্ৰাফাৰ আৰু নৃত্যশিল্পী, যিয়ে বলীউড আৰু মাৰাঠী ছবিত কাম কৰে। তেওঁ ১৯৯৭ চনৰ ভাৰতৰ প্ৰথম ডান্স ৰিয়েলিটি শ্ব' বুগী ৱুগী, ছিজন ১ৰ বিজয়ী আৰু ২০১৩ চনৰ ডান্স ইণ্ডিয়া ডান্স ছুপাৰ মমছৰ ৫ গৰাকী চূড়ান্ত প্ৰতিযোগীৰ অন্যতম আছিল। তেওঁ হেপী নিউ ইয়েৰ (২০১৪), জুলী ২ (২০১৬), নটৰংগ (২০১০), কুনি মুলগি দেতা কা মুলগি (২০১২) আৰু মিতৱা (২০১৫) আদি হিন্দী আৰু মাৰাঠী ছবিৰ কৰিঅ’গ্ৰাফ কৰিছিল। জী মাৰাঠীৰ ডান্স ৰিয়েলিটি শ্ব’ একা পেক্ষা এক (ছিজন ১)তো জয়ী হোৱাৰ লগতে একেটা ছিজনৰ দ্বিতীয় আৰু তৃতীয় ছিজনৰ বিচাৰক আছিল। নটৰঙৰ অপ্সৰা আলি শীৰ্ষক গীতটোৰ বাবে তেওঁ শ্ৰেষ্ঠ কৰিঅ’গ্ৰাফীৰ২০১০ চনৰ জী গৌৰৱ বঁটা লাভ কৰে।

## তথ্য সংগ্ৰহ

শ্ৰেণী:ভাৰতীয় মহিলা কৰিঅ'গ্ৰাফাৰ